hotchpotch/miracl-hf-unified huggingface dataset:
สงครามรัก อำนาจ ราชบัลลังก์
สงครามรัก อำนาจ ราชบัลลังก์ () เป็นนวนิยายอิงประวัติศาสตร์ โดยนักเขียนชาวอังกฤษ ฟิลิปปา เกรกอรี่ ตีพิมพ์ครั้งแรกในปี พ.ศ. 2544 เป็นนวนิยายชุดแรกใน"ทิวดอร์ซีรีส์" ซึ่งเกี่ยวข้องกับราชวงศ์ทิวดอร์แห่งอังกฤษ มีโครงเรื่องในคริสต์ศตวรรษที่ 16ในเกี่ยวกับ แมรี โบลีน น้องสาวของ แอนน์ โบลีน สมเด็จพระราชินีแห่งอังกฤษ ในสมเด็จพระเจ้าเฮนรีที่ 8
ในหนังสือกล่าวว่าจอร์จ โบลีนเป็นบุตรคนโตของตระกูลโบลีน และแอนน์ โบลีนเป็นบุตรสาวคนโตของตระกูลโบลีน ส่วนแมรีเป็นบุตรสาวคนเล็ก แต่ในความเป็นจริงนั้น สันนิษฐานว่าแมรี โบลีนเป็นบุตรสาวคนโต รองลงมาคือแอนน์ โบลีนและจอร์จ โบลีน ซึ่งเป็นบุตรชายคนเล็ก
สงครามรัก อำนาจ ราชบัลลังก์ ได้ถูกนำไปสร้างเป็นภาพยนตร์ ซึ่งเข้าภายในปี พ.ศ. 2551 มีชื่อภาษาไทยว่า บัลลังก์รัก ฉาวโลก
เลวี่ อาแทน
เลวี่ อาแทน เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย ยูโตะ นาคาโนะ สังกัดวาเรียสุดยอดกลุ่มนักฆ่าของวองโกเล่ เป็นตัวแทนแห่ง Envy - ความอิจฉา หนึ่งในบาปเจ็ดประการ
อาวุธกล่อง คือ ปลากระเบนอัสนี เลวีตั้งชื่อว่า ลิไวร์ [ Livir]
หนังสือการ์ตูนรีบอร์น เล่มที่ 24
เทคเคน แท็กทัวร์นาเมนท์ 2
เทคเคน แท็กทัวร์นาเมนท์ 2 (; ) เป็นเกมที่ได้รับการวางแผนในลำดับถัดไปของซีรีส์เทคเคน โดยเป็นเกมลำดับที่สองของซีรีส์แท็กทัวร์นาเมนท์ที่มุ่งเน้นการต่อสู้แบบแท็กทีมมากกว่าการสู้แบบหนึ่งต่อหนึ่ง เกมชุดนี้ได้รับการเปิดเผยขึ้นเมื่อวันที่ 18 กันยายน ค.ศ. 2010 ที่งานโตเกคิ ซึ่งตัวละครอย่าง อาสึกะ คาซามะ, จิน คาซามะ, คาซูยะ มิชิมา และลีโอ เป็นตัวละครที่ได้รับการเปิดเผยว่าจะสามารถเลือกเล่นได้ พร้อมทั้ง เฮย์ฮาจิ มิชิม่า กับลิลี่ ที่ปรากฏในภาพเทรลเลอร์โดยที่ไม่แสดงถึงการเล่นของตัวละครทั้งสองในเกมดังกล่าว ในทวิตเตอร์ของฮาราดะ ซึ่งเป็นโปรดิวเซอร์ของเกมนี้ ได้กล่าวว่าระบบเอนจินของเกมดังกล่าวจะมีลักษณะที่แตกต่างจากที่ใช้ในเทคเคน 6 รูปแบบการเล่นได้ขยายกลยุทธแบบแท็กทีมที่มีอยู่ในเทคเคนแท็กทัวร์นาเมนท์ภาคแรก เพื่อให้สามารถทำการโจมตีต่อเนื่องแบบแท็กทีม และใช้รูปแบบการต่อสู้ผสมผสานร่วมกันได้ เกมชุดนี้ยังได้รับการสืบทอดคุณสมบัติพิเศษจากเทคเคน 6 เช่น การโจมตีแบบ "บาวด์" (ซึ่งเป็นการโจมตีคู่ต่อสู้ที่อยู่กลางอากาศลงพื้นแล้วทำการโจมตีแบบต่อเนื่องที่สามารถขยายต่อไปได้) กับสังเวียนที่มีกำแพงล้อมรอบ รวมทั้งมีการปรับแต่งตัวละครได้อีกด้วย
เกมดังกล่าวจะเริ่มให้บริการครั้งแรกที่ประเทศญี่ปุ่นช่วงฤดูร้อน ค.ศ. 2011 ในขณะที่แผนจัดให้บริการในต่างประเทศ รวมทั้งการผลิตเป็นระบบคอนโซลยังไม่ได้มีประกาศออกมา
พระครูวิมลสมณวัตร (เพี้ยน อคฺคธมฺโม)
เมื่อวันอาทิตย์ ขึ้น 5 ค่ำ เดือน 3 ปีขาล พุทธศักราช 2469 ที่บ้านเกริ่นกฐิน ตำบลบ้านชี อำเภอบ้านหมี่ จังหวัดลพบุรี ครอบครัวมีอาชีพเกษตรกรรม มีพี่น้อง 7 ท่านคือ
1.นายพัว ยอดวัน 
2.พระครูวิมลสมณวัตร (หลวงพ่อเพี้ยน อัคคธัมโม)
3. หลวงพ่อผิน ยอดวัน มรณภาพแล้ว
4. นางฉลวย ยอดวัน(เพ็ชรคง)
5. นางน้ำเย็น ยอดวัน(นวลเมฆ)
6. นางลำใย ยอดวัน
7. นางสำรวย ยอดวัน
ท่านศึกษาจบชั้นประถมศึกษาปีที่ 4 ต่อมาได้ออกอุปสมบท เมื่อวันที่ 4 สิงหาคม 2519 ณ พัทธสีมาวัดกำแพง อำเภอบ้านหมี่ จังหวัดลพบุรี โดยมีพระครูพิพัฒน์สารคุณ (ทองเจือ) เจ้าอาวาสวัดกำแพง เป็นพระอุปัชฌาย์ ได้รับสมณฉายาว่า อคฺคธมฺโม แปลว่า ผู้ยิ่งใหญ่ในธรรม ภายหลังเข้ารับการอุปสมบท เพื่อบำเพ็ญสมณกิจ สวดมนต์ เจริญจิตตภาวนา โดยได้ทบทวนสรรพวิชาที่ได้ร่ำเรียนวิทยาคมมาจากหลวงพ่อปาน วัดเกริ่นกฐิน และการถ่ายทอดมาจากโยมบิดาของท่าน เป็นผู้ที่ปฏิบัติดีปฏิบัติชอบ จนเป็นที่เคารพศรัทธาของชาวบ้าน ต่อมาในปี พ.ศ. 2537 ได้ดำรงตำแหน่งเจ้าอาวาสวัดเกริ่นกฐินสืบต่อมา และเป็นเจ้าตำรับสุดยอดเครื่องรางของขลัง ตะกรุดโทน และ ผ้ายันต์แดง
หลังจากที่หลวงพ่อได้ดำรงตำแหน่งเจ้าอาวาสแล้ว ท่านได้บูรณะ ซ่อมแซม ศาสนสถานของวัด และสร้างสิ่งก่อสร้างที่มีค่าใหญ่โต หลวงพ่อเพี้ยนมิได้มุ่งเน้นการพัฒนาภายในวัดของท่านเพียงอย่างเดียว ยังมองไปถึงปัญหาของชุมชนอีกด้วย อาทิ ได้สร้างถนนลาดยาง สร้างอาคารเรียน สร้างศาสนสถานให้กับวัดอื่นๆ
เมื่อวันที่ 5 ธันวาคม 2548 เนื่องในวโรกาสวันเฉลิมพระชนมพรรษาหลวงพ่อเพี้ยน ได้รับพระราชทานเลื่อนสมณศักดิ์เป็น พระครูสัญญาบัตรเจ้าอาวาสวัดราษฎร์ ชั้นโท ในราชทินนาม พระครูวิมลสมณวัตร เข้ารับพระราชทานสัญญาบัตรพัดยศ ณ วัดไร่ขิง อำเภอสามพราน จังหวัดนครปฐม เมื่อวันที่ 17 ธันวาคม 2548 ที่ผ่านมา
หลวงพ่อเพี้ยน มรณภาพเมื่อวันที่ 16 พฤศจิกายน พ.ศ. 2560 เวลา 03.25 น. ณ สถาบันโรคทรวงอก จังหวัดนนทบุรี
เชเซนา
เชเซน่า () เป็นเมืองในจังหวัดฟอร์ลิ-เชเซน่า และในแคว้นเอมีเลีย-โรมัญญา ทางตอนเหนือของประเทศอิตาลี ตั้งอยู่ทางตอนใต้ของเมืองราเวนน่า และทางตะวันตกของเมืองริมินี ตั้งอยู่บริเวณเทือกเขาแอเพนไนน์ และห่างจากทะเลเอเดรียติก 15 กิโลเมตร นอกจากนี้เมืองเชเซน่ายังเป็นที่ตั้งของสโมสรฟุตบอลเชเซน่าอีกด้วย
ศิริพิชญ์ วิมลโนช
ศิริพิชญ์ วิมลโนช หรือ กีตาร์ เป็นนักแสดงชาวไทย
ศิริพิชญ์ วิมลโนช มีชื่อและนามสกุลเดิมว่า ศิริพิชญ์ กฤษณะเศรณี หรือ กีตาร์ เกิดวันที่ 31 กรกฎาคม พ.ศ. 2519 จบการศึกษาระดับปริญญาตรีจากคณะครุศาสตร์ จุฬาลงกรณ์มหาวิทยาลัย ขณะเป็นนิสิตได้เป็นนักร้องของ ชมรมดนตรีสากล สโมสรนิสิตจุฬาลงกรณ์มหาวิทยาลัย (C.U.Band) และต่อมาได้ศึกษาระดับปริญญาโทที่จุฬาลงกรณ์มหาวิทยาลัยเช่นกัน มักจะได้รับบทนางร้ายเสมอในผลงานละคร
ต่อมาได้แต่งงานกับเตอร์-ปริยะ วิมลโนช เมื่อวันที่ 19 พฤศจิกายน พ.ศ. 2549 ที่โรงแรมโอเรียนเต็ล และได้คลอดลูกสาวคนแรกคือ น้องตั้งตา-รชาดา วิมลโนช เมื่อวันที่ 15 กันยายน พ.ศ. 2552 หลังจากรอคอยมาถึง 2 ปี ต่อมาอีก 2 ปีกว่า เธอก็ได้คลอดลูกชายคนแรกที่ชื่อ น้อง เติมเต็ม
นอกจากจะเป็นนักแสดงแล้ว กีตาร์ก็ยังทำร่วมหุ้นทำธุรกิจกับ พลอย-เฌอมาลย์ บุญยศักดิ์, ธัญญ่า-ธัญญาเรศ รามณรงค์ และ วุ้นเส้น-วิริฒิพา ภักดีประสงค์ เปิดร้านขายช็อปสำหรับสตรี และศูนย์ดูแลผิวพรรณ Bio Therapeutic ชื่อ "Her Nails" อยู่ที่ซอยทองหล่ออีกด้วย
ปัจจุบันเป็นประชาสัมพันธ์ให้บริษัทกันตนาผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มากกว่าฝัน จำกัด ร่วมกับวีรภาพ สุภาพไพบูลย์
แชเปิลฮิลล์
แชเปิลฮิลล์ () เป็นเมืองในรัฐนอร์ทแคโรไลนา ประเทศสหรัฐอเมริกา มีประชากรประมาณ 54,972 คนในปี ค.ศ. 2007 ชื่อเมืองแชเปิลฮิลล์มีที่มาจากโบสถ์นิกายแองกลิกัน เป็นหนึ่งในเมืองที่เป็นพื้นที่สามเหลี่ยมวิจัย และเป็นที่ตั้งของสถาบันวิจัยอุทยานสามเหลี่ยม โดยรวมไปถึงเมืองราลีและเมืองเดอแรม อีกทั้งเป็นที่ตั้งของมหาวิทยาลัยที่มีชื่อเสียงระดับโลก คือ มหาวิทยาลัยนอร์ทแคโรไลนา แชเปิลฮิลล์
จากการสำรวจข้อมูลประชากรสหรัฐอเมริกาในปี ค.ศ. 2008 พบว่า มีประชากร 54,972 คน, 21,479 ครัวเรือน, และมีมากกว่า 8,138 ครอบครัวอาศัยอยู่ในเมือง ความหนาแน่นของประชากรคือ 2,466 คน ต่อ 1 ตร.ไมล์ (952.4 คน ต่อ 1 ตารางกิโลเมตร) แบ่งประชากรตามเผ่าพันธุ์คือ ชาวผิวขาว 74.3% ชาวผิวดำ 12.3% ชาวละตินอเมริกัน 3.9% ชาวเอเชีย 9.7% ชาวพื้นเมืองอเมริกัน 0.8% ชาวเกาะแปซิฟิก 0.02% เผ่าพันธุ์อื่นๆ 1.7% มีเชื้อสายมากกว่าสองเผ่าพันธุ์ 1.8%
ประชากรในเมืองแบ่งตามช่วงอายุ ได้แก่ อายุต่ำกว่า 18 ปี 15.1% ,อายุ 18-24 ปี 37.1%, อายุ 25-44 ปี 24.5%, อายุ 45-64 ปี 15.3% และ อายุ 65 ปีขึ้นไป 8.0% อายุมัธยฐานของประชากรคือ 24 ปี
ค่ามัธยฐานของรายได้ต่อปีต่อ 1 ครัวเรือน คือ $51,690 และค่ามัธยฐานของรายได้ต่อปีต่อ 1 ครอบครัวคือ $91,049 ผู้ชายมีค่ามัธยฐานรายได้ต่อปี $50,258 และผู้หญิงมีค่ามัธยฐานรายได้ต่อปี $32,917
แชเปิลฮิลล์ เป็นเมืองที่มีอัตราประชากรรู้หนังสือมากที่สุดในรัฐนอร์ทแคโรไลนา ประชากรที่อายุมากกว่า 25 ปี มีอัตราการรู้หนังสือถึง 77%
น้ำตกศรีสังวาลย์
น้ำตกศรีสังวาลย์ ตั้งอยู่ที่ทำการอุทยานแห่งชาติผาแดง บ้านนาหวาย ต.เมืองนะ อ.เชียงดาว จ.เชียงใหม่
เมื่อปี พ.ศ. 2510 สมเด็จพระศรีนครินทราบรมราชชนนี เสด็จพระราชดำเนินเยี่ยมเยียนฐานปฏิบัติการ มว . ตชด. 503 บ้านนาหวาย อ.เมืองนะ อ.เชียงดาว จ.เชียงใหม่ จากนั้นพระองค์ ได้เสด็จพระราชดำเนินไปเสวยพระกายหารกลางวันที่ น้ำตกบ้านนาหวาย และพระราชทาน ชื่อน้ำตกแห่งนี้ว่า “น้ำตกศรีสังวาลย์”
เป็นน้ำตกหินปูน มีความกว้างประมาณ 10-12 เมตร มีความสูงประมาณ 20 เมตร ลักษณะของน้ำตกจะลดหลั่นลงมาเป็นชั้น ๆ จำนวน 4 ชั้น ได้แก่ ชั้นที่ 1 คะนึงหา ชั้นที่ 2 ช่องธารา ชั้นที่ 3 งามนที และชั้นที่ 4 ศรีสังวาลย์ สามารถเดินขึ้นตัว น้ำตกได้ ง่าย เพราะเป็นหินปูนจึงทำให้ไม่ลื่น บริเวณน้ำตกมีพันธุ์ไม้ขนาดใหญ่ขึ้นอยู่ เช่น มณฑาป่า ค้างคาวดำ ดีหมี เฟิร์น ชนิดต่างๆบรรยากาศร่มรื่นเย็นสบายเหมาะสำหรับการพักผ่อน
ควีนส์
ควีนส์ () เป็นโบโรฮ์ที่มีขนาดใหญ่ที่สุดของนิวยอร์กซิตี เป็นโบโรฮ์ที่มีจำนวนประชากรมากเป็นอันดับ 2 จากทั้งหมด 5 โบโรฮ์ของนิวยอร์กซิตี ซึ่งตั้งอยู่ในรัฐนิวยอร์ก ประเทศสหรัฐอเมริกา มีประชากรประมาณ 2,306,712 คน
ควีนส์ตั้งอยู่บนฝั่งตะวันตกของเกาะลองไอแลนด์ ซึ่งเป็นที่ตั้งของสนามบินสำคัญ 2 แห่งของสหรัฐอเมริกา คือ ท่าอากาศยานนานาชาติจอห์น เอฟ. เคนเนดี และ ท่าอากาศยานลากวาร์เดีย
รหัสผ่าน
รหัสผ่าน คือ สายอักขระหรือคำที่เป็นความลับ ที่ใช้สำหรับยืนยันตัว พิสูจน์ความเป็นเจ้าของ หรือเข้าถึงแหล่งข้อมูล รหัสผ่านควรจะเก็บเป็นความลับเพื่อไม่ให้คนอื่นเข้าถึงได้
การใช้รหัสผ่านนั้นมีตั้งแต่โบราณ ในลักษณะการผ่านด่านทหารองครักษ์ เพื่อเข้าไปในบริเวณ โดยต้องให้รหัสผ่านหรือคำสัญลักษณ์ ทหารองครักษ์จะอนุญาตให้คนหรือกลุ่มคนผ่านเข้าไปได้หากพวกเขารู้รหัสผ่าน ในยุคสมัยใหม่ ใช้ชื่อผู้ใช้และรหัสผ่านในการเข้าสู่ระบบของคอมพิวเตอร์ที่มีระบบป้องกัน โทรศัพท์มือถือ เครื่องถอดรหัสเคเบิลทีวี เครื่องเอทีเอ็ม เป็นต้น สำหรับการใช้รหัสผ่านในคอมพิวเตอร์ทั่วไป มีหลายจุดประสงค์ เช่น การเข้าใช้ชื่อบัญชี การรับอีเมล การเข้าถึงแอปพลิเคชัน ฐานข้อมูล เครือข่าย เว็บไซต์ หรือแม้แต่อ่านหนังสือพิมพ์ออนไลน์
รหัสผ่านอาจจะเป็นคำที่ไม่มีอยู่จริง รหัสผ่านที่ไม่เป็นคำจะยากต่อการเดา รหัสผ่านอาจจะเป็นการนำคำหลายคำมารวมกัน ส่วนคำว่า พาสโคด (passcode) ใช้กับข้อมูลลับที่เป็นตัวเลขล้วน อย่างเช่น รหัสลับบุคคล (PIN) ที่ใช้ในการเข้าถึงเอทีเอ็ม รหัสผ่านโดยทั่วไป มักจะตั้งขึ้นให้สั้นเพียงพอที่ง่ายต่อการจำและพิมพ์
องค์กรส่วนใหญ่จะระบุนโยบายรหัสผ่านที่กำหนดความต้องการสำหรับการตั้งรหัสผ่าน เช่น การกำหนดความยาวขั้นต่ำ ตัวอักษรพิมพ์ใหญ่-พิมพ์เล็ก ตัวเลข และอักขระพิเศษ บางสิ่งที่ต้องห้าม เช่น ชื่อตนเอง วันเกิด ที่อยู่ เบอร์โทรศัพท์ เป็นต้น
รหัสผ่านสามารถถูกเจาะได้ด้วยหลากหลายวิธีเช่น การใช้พจนานุกรมเพื่อเจาะรหัสผ่านที่ตั้งโดยใช้คำในพจนานุกรม นอกจากนี้ รหัสผ่านอาจถูกเจาะด้วยการสุ่มรหัสผ่านไปทีละตัว ซึ่งหากรหัสที่ตั้งไว้สั้นหรือง่ายเกินไป ก็สามารถถูกเจาะได้
นอกจากนี้ หากมีผู้ไม่หวังดีทราบข้อมูลส่วนตัวของผู้ตั้งรหัสผ่านก็อาจนำข้อมูลดังกล่าวมาใช้ประกอบการเจาะรหัสผ่านได้ด้วย
ไอวอร์
ไอวอร์ () เป็นคำที่ใช้โดยองค์การสนธิสัญญาป้องกันแอตแลนติกเหนือ (นาโต้) ที่อธิบายหมายถึงสงครามที่เกี่ยวข้องกับอินเทอร์เน็ต
ไอวอร์ มีความแตกต่างจาก สงครามไซเบอร์, ผู้ก่อการร้ายไซเบอร์ และสงครามสารสนเทศ มีความหมายเกี่ยวกับ การทหารและสินทรัพย์ระบบพื้นฐานที่จำเป็น และกับสมรภูมิการสื่อสารและการหาข่าวกรองจากดาวเทียม
ไอวอร์ เกี่ยวข้องกับการโจมตีที่เต็มไปทั้งอินเทอร์เน็ต ที่มีเป้าหมายไปที่ผู้บริโภค อินเทอร์เน็ตระบบพื้นฐาน ตัวอย่างเช่น เว็บไซต์ที่ให้บริการทางอินเทอร์เน็ต
ฮันติงตันบีช
ฮันติงตันบีช () เป็นเมืองชายทะเลในออเรนจ์เคาน์ตี ในเซาเทิร์นแคลิฟอร์เนีย รัฐแคลิฟอร์เนีย ประเทศสหรัฐอเมริกา จากข้อมูลประชากรในปี ค.ศ. 2008 มีประชากรราว 192,620 คน ทำให้เป็นเมืองชายทะเลของออเรนจ์เคาน์ตีที่ใหญ่ที่สุดในแง่ความหนาแน่นประชากร เมืองอยู่ติดกับมหาสมุทรแปซิฟิกทางทิศตะวันตกเฉียงใต้ ติดกับเมืองซีลบีชทางทิศตะวันตกเฉียงเหนือ ติดกับเมืองคอสเตเมซาทางทิศตะวันออก ติดกับเมืองนิวพอร์ตพีช ทางทิศตะวันออกเฉียงใต้ ติดกับเมืองเวสต์มินสเตอร์ทางทิศเหนือ และติดกับเมืองฟาวน์เทนวัลเลย์ทางทิศตะวันออกเฉียงเหนือ
เมืองมีชายหาดยาว 8.5 ไมล์ (13.7 กม.) มีภูมิอากาศอบอุ่น และเหมาะสำหรับการโต้คลื่น คลื่นมีคุณสมบัติเฉพาะทางธรรมชาติ
ผู้ให้บริการอินเทอร์เน็ต
ผู้ให้บริการใช้งานระบบอินเทอร์เน็ต () คือ บริษัทที่ให้ลูกค้าสามารถเข้าถึงอินเทอร์เน็ต โดยผู้ให้บริการจะเชื่อมโยงลูกค้าเข้ากับเทคโนโลยีรับส่งข้อมูลที่เหมาะสมในการส่งผ่านอุปกรณ์โพรโทคอลอินเทอร์เน็ต อย่างเช่น ไดอัล, ดีเอสแอล, เคเบิลโมเด็ม, ไร้สาย หรือการเชื่อมต่อระบบไฮสปีด
ผู้ให้บริการอินเทอร์เน็ตอาจให้บริการ เปิดบัญชีชื่อผู้ใช้ในอีเมล ติดต่อสื่อสารกับผู้อื่นโดยรับ-ส่ง ผ่านเซิร์ฟเวอร์ของผู้ให้บริการ ในบางครั้งผู้ให้บริการทางอินเทอร์เน็ตอาจให้บริการเก็บไฟล์ข้อมูลระยะไกล รวมถึงเรื่องเฉพาะทางอื่น เป็นต้น
ค่า Line Att กับ SNR
ก่อนนี้ค่าเป็นแบบนี้
SNR Margin:         28.5     22.9    db
Line Attenuation:  21.4     11.1    db
Data Rate:           6142     509    kbps
Max Rate:          23544     1061kbps
POWER:               17.1     11.9    dbm
CRC:                        0     0 หมวดหมู่:ผู้ให้บริการอินเทอร์เน็ต
บรรณารักษ์
บรรณารักษ์ () คือ บุคคลที่มีความเป็นมืออาชีพในการจัดการข้อมูลในด้านบรรณารักษศาสตร์และสารนิเทศศาสตร์ โดยส่วนใหญ่แล้วบรรณารักษ์มักจะทำงานในห้องสมุดสาธารณะ ห้องสมุดโรงเรียน ห้องสมุดมหาวิทยาลัย หรือแม้กระทั่งห้องสมุดในบริษัทต่างๆ รวมไปถึงโรงพยาบาล บรรณารักษ์มีหน้าที่ช่วยให้ผู้ที่มาใช้บริการทราบข้อเท็จจริง จัดหาสารสนเทศและค้นทรัพยากรสารสนเทศประเภทต่าง ๆ ทั้งหนังสือ วารสาร เว็บไซต์และสารสนเทศอื่น ๆ พิจารณาหนังสือ นิตยสาร ภาพยนตร์และอุปกรณ์คอมพิวเตอร์โดยการจัดซื้อ จัดการหนังสือและทรัพยากรอื่น ๆ ที่ผู้ใช้ต้องการ
ทวารกานาถ โกฏณีส
ทวารกานาถ โกฎณีส (จีน:柯棣华, พินอิน:Kē Dìhuá "เคอ ตี้หัว", เทวนาครี:द्वारकानाथ कोटणीस "ทวารกานาถ โกฎณีส", อังกฤษ:Dwarkanath Kotnis) หรือชื่อจริงคือ ทวารกานาถ ศำตาราม โกฎณีส (เทวนาครี:द्वारकानाथ शांताराम कोटणीस) เกิดเมื่อวันที่ 10 ตุลาคม พ.ศ. 2453 หนึ่งในห้าของแพทย์ชาวอินเดียที่เข้ามาในประเทศจีน โดยคำสั่งของยวาหระลาล เนห์รู ในช่วงสงครามจีน-ญี่ปุ่นครั้งที่สอง ในช่วงปี ค.ศ. 1938 เขาได้อุทิศตนในการรักษา และเป็นการสร้างสายสัมพันธ์ที่ดีระหว่างจีนและอินเดีย เป็นแพทย์ประจำตัวของ เหมาเจ๋อตุง และพรรคคอมมิวนิสต์จีน 
ทวารกานาถ โกฎณีส เกิดในครอบครัวชนชั้นกลางเชื้อสายมราฐี ในเมืองโสลาปุระ ทางตะวันตกเฉียงใต้ของรัฐมหาราษฏระ มีพี่น้องรวมกัน 7 คน เป็นชาย 2 คน และหญิง 5 คน ทวารกานาถ โกฎณีส สำเร็จการศึกษาการแพทย์จากวิทยาลัยการแพทย์จี.เอส. ในมหาวิทยาลัยมุมไบ นอกจากนี้ทวารกานาถ โกฎณีส ก็ยังเคยใกล้ชิดสนิทกับมหาตมา คานธี ขณะที่มหาตมา คานธี ยังมีชีวิตอยู่ ทวารกานาถ โกฎณีส เสียชีวิตเมื่อวันที่ 9 ธันวาคม พ.ศ. 2485 ด้วยโรคลมชัก
กาย
กาย กอง, หมวดหมู่, ที่รวม, ชุมนุม เช่น สัตวกาย (มวลสัตว์) พลกาย (กองกำลังทหาร) รถกาย (กองทหารรถ) ธรรมกาย (ที่รวมหรือที่ชุมนุมแห่งธรรม)
กาย มี ๓ อย่าง คือ
""กาย ในคำว่า กาโย มี ๒ คือ นามกาย ๑ รูปกาย ๑ นามกาย เป็นไฉน เวทนา สัญญา เจตนา ผัสสะ มนสิการ เป็นนามด้วย เป็นนาม กายด้วย และท่านกล่าวจิตสังขารว่า นี้เป็นนามกาย รูปกายเป็นไฉน มหาภูต รูป ๔ รูปที่อาศัยมหาภูตรูป ๔ ลมอัสสาสะปัสสาสะ นิมิตร และท่านกล่าวว่า กายสังขารที่เนื่องกัน นี้เป็นรูปกาย" ฯ"
มหาวิทยาลัยแมคกิลล์
มหาวิทยาลัยแมคกิลล์ () เป็นมหาวิทยาลัยที่เน้นการวิจัย ตั้งอยู่ในมอนทรีออล รัฐควิเบก ประเทศแคนาดา เป็นหนึ่งในมหาวิทยาลัยที่เก่าแก่ที่สุดในประเทศแคนาดา โดยก่อตั้งในปี ค.ศ. 1821 ในขณะที่ประเทศแคนาดายังเป็นอาณานิคมของประเทศอังกฤษ ชื่อของมหาวิทยาลัยได้ตั้งชื่อตามนาย เจมส์ แมคกิลล์ พ่อค้าชาวสก็อตผู้ก่อตั้งมหาวิทยาลัย นอกจากนี้มหาวิทยาลัยแมคกิลล์ยังติดอันดับมหาวิทยาลัยที่ดีที่สุดในประเทศแคนาดา และติดอันดับ 12 ของมหาวิทยาลัยที่ดีที่สุดในโลกเมื่อปี ค.ศ. 2007 ในมหาวิทยาลัยมีพิพิธภัณฑ์ที่เก่าแก่ที่สุดในประเทศแคนาดา คือ พิพิธภัณฑ์เรดพาธ (Redpath Museum)
แดน อีโนซันโต
แดน อีโนซันโต () เป็นชาวอเมริกันเชื้อสายฟิลิปปินส์ ซึ่งเป็นอาจารย์ศิลปะการต่อสู้ป้องกันตัวจากแคลิฟอร์เนีย โดยเป็นที่รู้จักกันดีในฐานะลูกศิษย์รุ่นท้ายของบรูซ ลี และเป็นผู้สืบทอดแนวคิดเจี๋ยฉวนเต้า นอกจากนี้ในช่วงต้นคริสต์ทศวรรษ 1970 เขาได้เรียนมวยไทยกับอาจารย์สุรชัย ศิริสูตร์ ซึ่งเป็นนักมวยไทยที่เป็นเพื่อนสนิทจนถึงปัจจุบัน โดยทั้งคู่ต่างได้แลกเปลี่ยนวิชาการต่อสู้ให้แก่กัน ซึ่งอีโนซันโตได้นำวิชามวยไทยไปเผยแพร่ต่อในสถาบันของตนอีกทอด อันเป็นหนึ่งในหลักสูตรหลักของสถาบัน
แดน อีโนซันโต เป็นผู้สอนศิลปะและปรัชญาแห่งเจี๋ยฉวนเต้า, ศิลปะการต่อสู้ป้องกันตัวแบบฟิลิปปินส์, ชูต เวรสลิง, บราซิลเลียนยิวยิตสู, มวยไทย, สีลัต, ศิลปะการต่อสู้แบบผสม และศิลปะแขนงอื่นที่มารีนา เดล เรย์ ซึ่งเป็นโรงเรียนในแคลิฟอร์เนีย ที่มีชื่อว่า อีโนซันโตอะคาเดมี ออฟ มาร์เชี่ยลอาร์ท เขาได้รับโชดัน (初段) จากอาจารย์ที่ได้สอนวิชาแก่เขาซึ่งมีชื่อว่า เอ็ด ปาร์กเกอร์ ในกีฬาอเมริกันเคนโปคาราเต้ ก่อนที่จะมาเป็นลูกศิษย์ของบรูซ ลี ในเวลาต่อมา อีโนซันโตคือหนึ่งในสามบุคคล ที่ได้รับอนุญาตจากบรูซ ลี ในการสอนระบบศิลปะการต่อสู้ของเขาเอง และเป็นเพียงคนเดียวที่ได้รับการรับรองในการเป็นผู้ฝึกสอนศาสตร์เจี๋ยฉวนเต้าของบรูซ ลี ที่ระดับสาม นอกจากนี้ อีโนซันโตยังมีลูกศิษย์อีกเป็นจำนวนมาก ทั้งในสหรัฐอเมริกา, เอเชียตะวันออกเฉียงใต้ และยุโรป รวมทั้งจอห์น ลาคอสท์ (นักมวยกาลี หรือกามอง ลีฮอค) และชัย ศิริสูตร์ (นักมวยไทย) ที่ได้แลกเปลี่ยนวิชาการต่อสู้ป้องกันตัวให้แก่กัน ภายหลังจากการเสียชีวิตของบรูซ ลี เขาได้กลายมาเป็นผู้แถลงหลักและเป็นนักประวัติศาสตร์เจี๋ยฉวนเต้า เขามีบทบาทรองในภาพยนตร์หลายชุด รวมทั้งภาพยนตร์ที่สร้างไม่เสร็จเรื่องสุดท้ายของบรูซ ลี อย่างไอ้หนุ่มซินตึ๊ง เกมมังกร ในปี ค.ศ. 1972 ช่วงเวลาดังกล่าว คือช่วง ค.ศ. 1973–75 เขายังได้สอนวิชาพลศึกษาที่มาลากาโคฟ อินเตอร์มิเดทสคูล ในพาโลสเวอร์เดสเอสเตท, แคลิฟอร์เนีย
ตลอดระยะเวลาที่ผ่านมา ลูกศิษย์ของเขา รวมทั้งตัวเขาเองได้ฝึกฝนร่วมกับนักต่อสู้ที่ได้รับการยอมรับอย่างสูง ดังนั้น เขาจึงมีอาจารย์ผู้สอนและได้รับสายดำจากศาสตร์การต่อสู้หลากแขนง นอกจากนี้ เขายังเป็นผู้ที่รู้จักในฐานะผู้ส่งเสริมศิลปะการต่อสู้แบบฟิลิปปินส์ เขาเป็นผู้รับผิดชอบในการนำรูปแบบศิลปะการต่อสู้ที่ซ่อนเร้นของเอเชียตะวันออกเฉียงใต้ออกเผยแพร่สู่สายตาสาธารณชน เช่น สีลัต ซึ่งเป็นรูปแบบการต่อสู้แบบผสมที่มีอยู่ในประเทศอินโดนีเซีย, มาเลเซีย และฟิลิปปินส์ และเมื่อเร็ว ๆ นี้ เขาได้รับสายดำจากกีฬาบราซิลเลียนยิวยิตสูในรูปแบบของตระกูลมาชาโด
ผู้รับการถ่ายทอดวิชาการต่อสู้ที่มีชื่อเสียงของแดน อีโนซันโต ประกอบด้วย:องค์การการต่อสู้โดยใช้อาวุธกระบองที่เรียกว่า ด็อกบราเธอร์ (Dog Brothers) ได้แยกตัวออกมาจากอีโนซันโตอะคาเดมี โดยอีโนซันโต ได้ทำการฝึกฝนเดนเซล วอชิงตัน ซึ่งเป็นนักแสดงเป็นระยะเวลาแปดเดือนในการเตรียมตัวสำหรับบทบาทในภาพยนตร์เรื่องคัมภีร์พลิกชะตาโลก
พระธาตุท่าอุเทน
พระธาตุท่าอุเทน ตั้งอยู่ภายในวัดพระธาตุท่าอุเทน อำเภอท่าอุเทน จังหวัดนครพนม องค์พระธาตุก่ออิฐถือปูนเป็นผังรูปสี่เหลี่ยมคล้ายพระธาตุพนม สร้างเป็น 3 ชั้น ชั้นแรกเป็นอุโมงค์บรรจุของมีค่าต่าง ๆ ชั้นที่ 2 สร้างครอบอุโมงค์ ชั้นที่ 3 คือเจดีย์องค์ใหญ่ สูงประมาณ 66 เมตร พระอาจารย์ศรีทัตถ์เป็นผู้สร้างเมื่อปี พ.ศ. 2454 ใช้เวลาทั้งสิ้น 6 ปี จึงแล้วเสร็จในปี พ.ศ. 2459 เมื่อปี พ.ศ. 2540 ส่วนซุ้มประตูชั้นล่างขององค์พระธาตุด้านทิศใต้ได้พังทลายลง กรมศิลปากรจึงได้ทำการบูรณะจนแล้วเสร็จ ในปี พ.ศ. 2541 พร้อมทั้งได้ทำการเสริมคานคอนกรีตภายในเพื่อป้องกันองค์พระธาตุพังทลาย
วัดพระธาตุท่าอุเทน ได้รับการประกาศขึ้นทะเบียนเป็นโบราณสถานของชาติ และกำหนดขอบเขตโบราณสถานในราชกิจจานุเบกษา เล่มที่ 115 ตอนพิเศษ 4ง หน้า 2 ลงวันที่ 14 มกราคม พ.ศ. 2541 มีพื้นที่ประมาณ 2 ไร่ 2 งาน 89.48 ตารางวา พระธาตุนี้เป็นศิลปกรรมและปูชนียสถานอันสำคัญยิ่งองค์หนึ่ง บรรจุพระธาตุของพระอรหันต์ ซึ่งพระอาจารย์ศรีทัตถ์ได้อัญเชิญมาจากเมืองย่างกุ้ง จะมีงานนมัสการพระธาตุในวันขึ้น 13 ค่ำ ถึงแรม 1 ค่ำ เดือน 4 ของทุกปี พระธาตุองค์นี้มีสิ่งที่ตรงกับเทพประจำวันศุกร์ และเชื่อกันว่าผู้ที่เกิดวันนี้เป็นผู้ที่มีความคิดริเริ่มสร้างสรรค์ รักอิสระ รักสวยรักงาม คือพระธาตุหันไปทางทิศเหนือของพระธาตุพนม ตรงกับทิศประจำของพระศุกร์ ผู้ที่ไปนมัสการพระธาตุแห่งนี้จะได้รับอานิสงส์ให้ชีวิตมีความรุ่งโรจน์ เปรียบเสมือนพระอาทิตย์ขึ้นยามรุ่งอรุณ
เมกาแมนยูนิเวิร์ส
เมกาแมนยูนิเวิร์ส () เป็นวิดีโอเกมชุดของซีรีส์ร็อคแมนโดยเป็นเกมแรกที่ทางญี่ปุ่นใช้ชื่อเวอร์ชันภาษาต่างประเทศและเป็นเกมแอ็คชั่นรูปแบบกราฟิก 2.5D ที่จำลองรูปแบบมาจากร็อคแมน 2 ผลิตโดยบริษัทแคปคอมโดยจำหน่ายในรูปแบบดาวโหลดทั้ง Xbox Live Arcade และเพลย์สเตชันเน็ตเวิร์กการผลิตได้เริ่มขึ้นในเดือนมีนาคม ค.ศ. 2010 ซึ่งได้มีข่าวที่เกี่ยวข้องกับเกมดังกล่าวครั้งแรกเมื่อทางแคปคอมได้มีการจดทะเบียนเครื่องหมายการค้าในวันที่ 27 เมษายน ค.ศ. 2010 ทว่าเมกาแมนยูนิเวิร์สกลับถูกยกเลิกการพัฒนาโดยทางแคปคอมเมื่อวันที่ 31 มีนาคม 2011 เนื่องจากด้วยเหตุปัจจัยหลายประการ แต่อย่างไรก็ตามได้มีกระแสโจมตีแคปคอมในเรื่องเกมและส่วนเกี่ยวข้องกับเคนจิ อินาฟุเนะที่ลาออกจากแคปคอมรวมอยู่ด้วย
ออสเตรเลียส์เน็กซต์ท็อปโมเดล ฤดูกาลที่ 6
ฤดูกาลที่ 6 ของ ออสเตรเลียส์เน็กซต์ท็อปโมเดล เป็นการค้นหานางงามของออสเตรเลีย โดยฤดูกาลนี้ ซาร่าห์ เมอร์ด็อช เจ้าของรายการ และ ผู้ตัดสินได้ออกค้นหานางแบบในรอบคัดเลือกตั้งแต่ต้นเดือนมกราคม พ.ศ. 2553 และได้เริ่มการแข่งขันจริงกับสาวๆที่ผ่านการคัดเลือกถึง 16 ในวันที่ 20 กรกฎาคม พ.ศ. 2553
โดยผู้ชนะประจำฤดูกาลนี้จะได้รับการเซ็นสัญญากับบริษัทนางแบบแถวหน้าของออสเตรเลียกับ พริซซิลล่า โมเดล เมเนจเมนท์ เป็นระยะเวลา 12 เดือน, เซ็นสัญญา 2,500 ออสเตรเลียดอลลาร์ กับ เลวิ ยีนส์, ทัวร์ทริปสู่ นิวยอร์ก เพื่อพบปะกับบริษัทนางแบบชื่อดัง อิลีท โมเดลเมเนจเมนท์, ได้รับรถ ฟอร์ด เฟสต้า มูลค่า 20,000 ออสเตรเลียดอลลาร์ และ ได้ขึ้นปกนิตยสาร และลงอีก 8 หน้าใน นิตยสาร เฮอร์เปอร์ บราซาร์
การโฆษณาออนไลน์
การโฆษณาออนไลน์ คือ การสร้างความสนใจไม่ว่าวิธีใดก็ตาม เพื่อจูงใจหรือสนับสนุนให้เกิดความต้องการซื้อสินค้าหรือบริการโดยผ่านทางอินเทอร์เน็ต
โฆษณาออนไลน์ แสดงอยู่บน อีเมลล์, เครื่องมือค้นหาออนไลน์ และสังคมออนไลน์ 
รูปแบบการโฆษณาที่เป็นที่นิยมที่สุดบนสื่อออนไลน์ คือการใช้แถบโฆษณา การโฆษณารูปแบบนี้มีให้เห็นอยู่ทั่วไปตามเว็บไซต์ต่างๆ และถ้าเจ้าของสินค้าต้องการเพิ่มความเด่นให้กับโฆษณาของตนเอง ก็อาจจะเลือกใช้สื่อโฆษณาแบบลอย และในบางกรณี เจ้าของสินค้าหรือบริการอาจจะไม่อยากตั้งใจขายสินค้าของตนเองอย่างจงใจ ก็สามารถเลือกการโฆษณาแฝงตามสื่อออนไลน์ในรูปแบบอื่น
มณฑารัตน์ ทรงเผ่า
มณฑารัตน์ ทรงเผ่า (ชื่อเล่น: ปุ๋ย) เป็นนักแปลชาวไทย เกิดเมื่อวันที่ 4 พฤศจิกายน พ.ศ. 2519 จบการศึกษาระดับมัธยมศึกษาจากโรงเรียนสตรีวิทยา 2 สำเร็จการศึกษาระดับปริญญาตรี คณะศิลปศาสตร์ มหาวิทยาลัยอัสสัมชัญ (เอกภาษาอังกฤษธุรกิจ) และสำเร็จการศึกษาระดับปริญญาโท คณะอักษรศาสตร์ จุฬาลงกรณ์มหาวิทยาลัย (เอกการแปลและล่าม) มณฑารัตน์เริ่มทำงานที่บริษัทประกิตเอฟซีบี ซึ่งเป็นเอเยนซี่โฆษณา ต่อมาย้ายมาทำงานที่บริษัทมายด์แชร์ (ประเทศไทย) จำกัด
เริ่มต้นทำงานแปลครั้งแรกกับสำนักพิมพ์มติชน โดยแปลเรื่อง ชิงหมาเกิด (Sick Puppy) ของ Carl Hiaasen และเมื่อออกจากงานประจำแล้วก็เริ่มแปลงานของ Jane Green จนติดอันดับหนังสือขายดี ได้แก่ รักของฉันพร่องมันเนย (Jemima J: A Novel About Ugly Ducklings and Swans) นอกจากนี้ ยังได้แปลหนังสือชุดบันทึกของเจ้าหญิง (Princess Diaries) ของ Meg Cabotและหนังสือชุดไมรอนโบลิทาร์ (Myron Bolitar)โดย Harlan Coben กับทางสำนักพิมพ์อมรินทร์ โดยผลงานล่าสุดคือการเป็นบรรณาธิการต้นฉบับให้กับนิยายชุดแนวแฟนตาซีเรื่อง เคหาสน์รัตติกาล (House of Night) ซึ่งตีพิมพ์ออกมาแล้วสิบเล่มด้วยกัน
ปัจจุบันได้ออกจากงานประจำและหันมาทำงานแปลเป็นอาชีพ ร่วมกับการเป็นบรรณาธิการต้นฉบับ และเป็นวิทยากรสอนในคอร์สการแปลนิยายของสำนักพิมพ์อมรินทร์
ฮาลเดน
ฮาลเดน () เป็นทั้งเมืองและเทศบาลในเขตโฮสโฟลด์ เป็นเมืองชายแดนที่ติดแม่น้ำ Tista และเป็นชายแดนที่ใต้ที่สุดระหว่างนอร์เวย์และสวีเดน
ในปี 1838 เมือง Fredrikshald ได้กลายเป็นเทศบาล และในปี 1928 ก็ได้เปลี่ยนชื่อเป็น ฮาลเดน มีเมืองเล็ก ๆ ทางทิศตะวันออกห่างไป 2 กิโลเมตรที่ชื่อว่า Tistedalen ซึ่งเมื่อก่อนเป็นคยละเมือง ปัจจุบันได้เป็นเทศบาลเมื่อวันที่ 1967
ฮาลเดน ได้ปกครองร่วมกับ พรรค Arbeiderpartiet (a social-democratic party), Socialist Left Party และ the Christian Democratic Party.
สถานที่ท่องเที่ยวมี ป้อมปราการ Fredriksten ,พิพิธภัณฑ์ประวัติศาสตร์และ Østfold University College ( Høgskolen i Østfold ) 
เมืองแฝดของฮาลเด้นมีดังนี้:
กัล เพนน์
กัล เพนน์ (, ) เกิดเมื่อวันที่ 23 เมษายน พ.ศ. 2520 นักแสดงฮอลลีวูด มีชื่อจริงว่า กัลเพน สุเรศ โมที กัล เพนน์ ได้กล่าวว่าเรื่องราวของปู่ย่าตายายของเขาเดินขบวนกับ มหาตมา คานธี สำหรับอินเดียเป็นประเทศที่มีอิทธิพลสำคัญในความสนใจของเขาทางการเมือง ภาพยนตร์ที่มีชื่อเสียงของเขา คือ Harold & Kumar (คู่บ้าฮาป่วน) ในปี พ.ศ. 2547 ซึ่งประสบความสำเร็จจนมีการสร้างภาคต่ออีก 3 ภาค และ ซีรีส์เฮาส์ เอ็ม.ดี. ตั้งแต่ฤดูกาลที่ 4 ถึง 6
เพนน์ได้ลาออกจากการแสดงภาพยนตร์ซีรีส์ เฮาส์ ในฤดูกาลที่ 6 เพื่อไปดำรงตำแหน่งผู้ช่วยผู้อำนวยการฝ่ายประชาสัมพันธ์ของทำเนียบขาว ภายใต้การบริหารงานของบารัก โอบามา ตั้งแต่ปี พ.ศ. 2552
จอห์น โช
จอห์น โช (, ) (เกิดเมื่อวันที่ 16 มิถุนายน พ.ศ. 2515) เป็นนักแสดงชาวอเมริกันเชื้อสายเกาหลี ที่มีชื่อเสียงของฮอลีวู้ด เขาเกิดในโซล ประเทศเกาหลีใต้ และไปเติบโตในลอสแอนเจลิส แคลิฟอร์เนีย พ่อของเขาเป็นรัฐมนตรีในคริสตจักรของพระคริสต์ ภาพยนตร์ที่มีชื่อเสียงของเขา คือ Harold & Kumar (คู่บ้าฮาป่วน) โดยแสดงคู่กับคาล เพนน์
ตุ๊กตาผี
ตุ๊กตาผี เป็นละครโทรทัศน์ไทย สร้างเป็นครั้งแรก แนว ดราม่า, ลึกลับ, สยองขวัญ ผลิตโดย บริษัท กันตนา เอฟวูโลชั่น จำกัด โดยผู้จัด ดิษย์ลดา ดิษยนันทน์ ดัดแปลงจากบทละครวิทยุเรื่อง ตุ๊กตาหยก ประพันธ์โดย ประดิษฐ์ กัลย์จาฤก บทโทรทัศน์โดย ภาคย์รพี กำกับการแสดงโดย บรรจง สินธนมงคลกุล นำแสดงโดย อคัมย์สิริ สุวรรณศุข,จรณ โสรัตน์,สุชาร์ มานะยิ่ง,ชาตโยดม หิรัณยัษฐิติ,เอกพงศ์ จงเกษกรณ์
ละครโทรทัศน์เรื่อง "ตุ๊กตาผี" (พ.ศ. 2562) ไม่เกี่ยวข้องกับละครโทรทัศน์เรื่อง "ตุ๊กตา หนูอยากกลับบ้าน" (พ.ศ. 2531) โดยเรื่อง "ตุ๊กตาผี" ได้ดัดแปลงมาจากบทละครวิทยุของกันตนาเรื่อง "ตุ๊กตาหยก" ส่วน "ตุ๊กตา หนูอยากกลับบ้าน" เป็นบทประพันธ์ของวาณิช จรุงกิจอนันต์
ตุ๊กตาผี เวอร์ชัน ล่าสุด ตอนแรก ได้วางตัวเป็น นักแสดงสาว ศรีริต้า เจนเซ่น มารับบท เป็น นวลทิพย์ แต่นักแสดงสาวได้ถอนตัวออกไป ทั้งๆที่ละครฟิตติ้งไปแล้ว ล่าสุดนักแสดงสาว ศรีริต้า เจนเซ่น ได้ออกมาชี้แจงเปิดเผยสาเหตุที่ถอนตัวเพราะว่าเนื่องจากเกรงว่าอาจมีปัญหาเรื่องคิว หากถ่ายละคร 2 เรื่องพร้อมกัน อีกทั้งอยากจะทำละครเพลิงรักเพลิงแค้น ของค่ายบรอดคาซท์ ออกมาให้ดี เพราะบทบาทท้าทาย ยันที่ผ่านมาได้โทรขอโทษผู้จัดสตางค์แล้ว แต่สุดท้ายก็ได้นักแสดงสาว อคัมย์สิริ สุวรรณศุข มารับบท นวลทิพย์ แทน ถือเป็นผลงานละครชิ้นแรกของ สาวจั๊กจั่น ภายหลังไม่ขอต่อสัญญากับต้นสังกัดเดิมอย่างช่อง 7 และขอผันตัวมาเป็นนักแสดงอิสระ โดย สาวจั๊กจั่น ยังได้เปิดเผยอีกว่า ตัดสินใจรับเล่นเรื่องนี้เร็วมาก เหตุการณ์เกิดขึ้นภายใน 1 อาทิตย์เอง
วรรธนา วีรยวรรธน
วรรธนา วีรยวรรธน หรือ เจี๊ยบ เป็นนักร้อง และนักแต่งเพลงชาวไทย มีชื่อเสียงจากเพลง "เธอเห็นท้องฟ้านั่นไหม" และเพลง "เพราะใจ"
วรรธนา วีรยวรรธน (เจี๊ยบ) เกิดเมื่อวันที่ 11 มกราคม พ.ศ. 2513 เป็นนักร้องชาวไทย ก่อนที่เธอจะเป็นนักร้องเธอเป็นนักแต่งเพลงในสังกัด คีตา เรคคอร์ดส อาทิ เพลง สบตา ของแอนเดรีย สวอเรซ และเพลง เธอยังคงมีฉัน ของ ยุ้ย-ปัทมวรรณ เค้ามูลคดี เธอออกอัลบั้มแรกภายใต้สังกัด เทโร เรคคอร์ด เป็น EP Turqouise มีเพลงฮิต เช้าแล้ววันใหม่ และ เก็บไว้ให้เธอ ต่อด้วยอัลบั้มเต็ม Turqouise The Album เพลงฮิต วันจันทร์ และ โลกใบเก่า หลังจากนั้นเธอย้ายไปทำงานในค่ายแกรมมี่ ในบริษัทย่อยเมกเกอร์เฮด แต่งเพลงให้ศิลปินอีกหลายๆคน โดยเฉพาะ ทำงานร่วมกับไบรโอนี่
จากนั้นออกมาทำงานอิสระ แต่งเพลงโฆษณา เพลงประกอบหนัง เปิดโรงเรียนสอนแต่งเพลง ร้องเพลง Studio 64 เข้าไปเป็นครูในบ้าน AF1
วรรธนา สมรสกับ นาย นิมิตร จิตรานนท์ หรือ กบ นักคิดนักเขียนคนดัง โดยทั้งคู่มีลูกด้วยกัน 2 คน แต่ปัจจุบัน นายนิมิตร จิตรานนท์ ได้เสียชีวิตแล้ว ด้วยอุบัติเหตุทางรถยนต์
แป๊ะขายขวด
แป๊ะขายขวด เป็นสตูดิโออัลบั้มชุดที่ 2 ของวงคาราบาว ออกวางจำหน่ายในปลายปี พ.ศ. 2525 ในรูปแบบแผ่นเสียง และ เทปคาสเซ็ท โดยเป็นชุดสุดท้ายที่ทำภายใต้สังกัดพีค็อก สเตอริโอ มีเพลงที่ได้รับความนิยมยาวนานจนถึงปัจจุบันคือเพลง "กัญชา" โดยอัลบั้มชุดนี้ปรากฏสัญลักษณ์รูปหัวควายของวงเป็นครั้งแรก โดยที่นกหันหน้าไปทางขวา และยังได้ ปรีชา ชนะภัย หรือ เล็ก อดีตมือกีตาร์ของวงเพรสซิเดนท์ เข้ามาร่วมวงด้วยเป็นอัลบั้มแรก
หลังจากที่คาราบาวออกอัลบั้มชุดแรก ( ขี้เมา ) ทางวงได้รวมกับวงโฮป และเล่นประจำอยู่ที่ดิกเก้นผับ โดยเล่นสลับกับวงอีสซึ่นของ วสันต์ โชติกุล ในการเล่นที่ผับแห่งนี้ แอ๊ด - ยืนยง โอภากุล หัวหน้าวง มักจะมีปัญหาเรื่องการแต่งกายไม่สุภาพอยู่เสมอ และ ทางเจ้าของผับไม่อนุญาตให้เล่นเพลงไทย เมื่อ เล็ก - ปรีชา ชนะภัย ซึ่งเป็นเพื่อนของแอ๊ดและเป็นมือกีตาร์ของวงเพรสซิเดนท์ ที่เล่นไปก่อนหน้าขอเพลง ลุงขี้เมา และ ทางวงได้ฝืนเล่น จึงเป็นสาเหตุสำคัญที่ทำให้วงถูกไล่ออกและตกงานในเวลาต่อมา
เมื่อทางวงถูกไล่ออก วงโฮปที่ถูกไล่ออกไปด้วยเพราะมีวงคาราบาวเล่นรวมอยู่จึงไม่พอใจอย่างมาก ถึงขนาดที่ สุเทพ ถวัลย์วิวัฒนกุล หัวหน้าวงโฮปต้องบอกแก่เขียว - กีรติ พรหมสาขา ณ สกลนคร ว่าไม่ต้องการให้มีวงคาราบาวรวมอยู่ในวงอีกต่อไป และทันทีที่ เล็ก ที่อยู่ในอาการมึนเมาทราบเรื่องจึงโมโหเป็นอย่างมากถึงขนาดจะเข้าไปพังข้าวของในโรงแรม จน แอ๊ด - ยืนยง โอภากุล ต้องช่วยนำตัวออกมา หลังเหตุการณ์ในคืนดังกล่าว เล็ก จึงคิดว่าตนมีส่วนต้องรับผิดชอบที่ต้องทำให้เพื่อนตกงาน จึงได้เข้าร่วมกับวงคาราบาวตั้งแต่ตอนนั้นเป็นต้นมา แต่ยังไม่ได้ออกจากวงเพรสซิเดนท์ อย่างเป็นทางการ เนื่องจากทางวงเพรสซิเดนท์ ยังไม่สามารถหามือกีตาร์คนใหม่ได้ นอกจากนี้เล็กได้ชวนวงเพรสซิเดนท์ให้เข้ามาเล่นเป็นแบ็คอัพให้อีกด้วย
หลังได้เล็กเข้ามาร่วมวงคาราบาว และได้วงเพรสซิเดนท์เข้ามาเล่นแบ็คอัพ การทำเดโมชุดนี้จึงเริ่มขึ้นที่แฟลตของเล็ก โดยงานชุดนี้เริ่มจะมีอิทธิพลของเพลงร็อกเข้ามามากขึ้น โดยเฉพาะเพลง กัญชา ที่เล็กเป็นผู้ทำดนตรี และถือเป็นเพลงฮาร์ดร็อกภาษาไทยในยุคแรก ๆ โดยเพลงนี้เริ่มต้นด้วยปิกกิ้งกีตาร์โปร่งและถูกสอดแทรกขึ้นด้วยเอฟเฟกต์กีตาร์ไฟฟ้าเสียงแตก รวมทั้งการร้องแบบโหนเสียงของแอ๊ดที่ได้รับอิทธิพลมาจาก โรเบิร์ต แพลนต์ นักร้องนำของวง เลด เซพพลิน ตลอดจนการโซโล่กีตาร์ด้วยท่วงทำนองอันมีเอกลักษณ์ของเล็กจึงทำให้เพลงนี้โด่งดังเป็นอย่างมากและยังได้ยินจนถึงปัจจุบัน
นอกจากนี้ยังมีเพลง ถนนชีวิต ที่แอ๊ด แต่งขึ้นเพื่อประชดประชันการจราจรของกรุงเทพมหานครในสมัยนั้นที่ติดขัดเป็นอย่างยิ่ง และเพลง แป๊ะขายขวด ซึ่งเป็นเพลงแรกที่แอ๊ด - ยืนยง โอภากุล ร้องคู่กับ เขียว - กีรติ พรหมสาขา ณ สกลนคร
อย่างไรก็ตามทางค่ายเพลง พีค็อก สเตอริโอ ต้นสังกัดของวงคาราบาวยังมีความผิดพลาดทางการผลิตอีกเหมือนชุดแรก โดยการวางจำหน่ายครั้งแรกนั้นทางค่ายเพลงนำเพลง แป๊ะขายขวด ในเวอร์ชันที่เป็นเดโมในห้องอัดมาใส่ไว้ โดยจะได้ยินเสียงเคาะไม้กลองเบา ๆ ก่อนเริ่มเพลง 3 ครั้ง ซึ่งเป็นสาเหตุของการย้ายสังกัดของคาราบาวในอัลบั้มชุดที่ 3 วณิพก ต้นสังกัดจึงจำต้องเรียกเก็บอัลบั้ม แป๊ะขายขวด คืนออกจากท้องตลาดทั้งหมด ก่อนจะแก้ไขและนำกลับมาวางจำหน่ายอีกครั้ง จึงทำให้ประชาชนเบื่อกับการซื้ออัลบั้มซ้ำซากแบบอัลบั้มนี้ โดยหลังแก้ขายทางค่ายเพลง พีค็อก สเตอริโอ ผลิตเป็นเทปคาสเซ็ทออกมาจำนวน 20,000 ตลับ ประกอบกับแผ่นเสียงจำนวนหนึ่ง และ มีการใส่เนื้อเพลงพร้อมคอร์ดกีตาร์ไว้บนปกด้วย
ในปี 2546 งานเพลงชุดนี้ถูกนำมาปรับปรุงคุณภาพเสียงด้วยระบบดิจิตอล และ วางจำหน่ายอีกครั้งโดย วอร์นเนอร์ มิวสิก ไทยแลนด์
ยูทาห์แรปเตอร์
ยูทาห์แรปเตอร์ () เป็นไดโนเสาร์เทอโรพอดครอบครัว โดรมีโอซอร์ หรือ แรพเตอร์ ชนิดหนึ่ง เป็นหนึ่งในไดโนเสาร์ครอบครัวโดรมีโอซอร์ที่มีชื่อเสียงที่สุด นอกจากนั้นมันยังมีขนาด 7 เมตร ซึ่งถือว่าใหญ่ที่สุดในครอบครัวนี้ ฟอสซิลของมันพบที่รัฐยูทาห์ ประเทศสหรัฐอเมริกา (เพิ่มเติม:ก่อนที่ยูทาห์แรปเตอร์ จะเป็นโดรมีโอซอร์ที่ใหญ่ที่สุด ในอดีตเมก้าแรพเตอร์ยาว 9 เมตร เคยใหญ่ที่สุดมาก่อน แต่ปัจจุบันมันจัดอยู่ในครอบครัว เมกะโลซอร์)
ยูทาห์แรปเตอร์เคยได้เป็นตัวละครไดโนเสาร์ ตัวเอกในสารคดีของบีบีซี ชุด ไดโนเสาร์อาณาจักรอัศจรรย์
ยูทาห์แรปเตอร์มีขนาดประมาณ 5-7 เมตรถือว่ามีขนาดใหญ่มาก สำหรับไดโนเสาร์ตระกูลโดรมีโอซอร์ บางแหล่งอ้างว่าพบยูทาห์แรปเตอร์ ยาว 11 เมตร แต่ปัจจุบัน ฟอสซิลนั้นยังไม่สรุปสายพันธุ์
ยูทาห์แรปเตอร์นั้นมีญาติหลายชนิด ชนิดที่คล้ายคลึงที่สุดคือ ไดโนนิคัส ซึ่งพบในที่เดียวกันด้วย นอก จากนี้มันยังมีญาติที่ใกล้ชิดอื่นๆเช่น เวโลซีแรปเตอร์ โดรมีโอซอรัส 
ยูทาห์แรปเตอร์ พบฟอสซิลที่รัฐยูทาห์และรัฐโคโลราโด ประเทศสหรัฐอเมริกา ในภูเขาซีดาร์
มีกรงเล็บโค้งที่เท้าหลังยาวถึง 38.ซม กรามของมันเรียงรายไปด้วยฟัน ที่ยาวและแคบ ยึดหลักไว้ด้วยขากรรไกรที่แข็งแรง ยูทาห์แรปเตอร์อาศัยอยู่ในยุคครีเทเชียสตอนปลายเมื่อประมาณ 126 ล้านปีก่อน
หยุน (สตรีทไฟท์เตอร์)
หยุน (; ) เป็นตัวละครจากเกมสตรีทไฟท์เตอร์ ปรากฏตัวครั้งแรกใน"สตรีทไฟท์เตอร์ III" ซึ่งใช้วิชาหมัดแปดปรมัตถ์จากฮ่องกง ซึ่งมีทรงผมแบบเดียวกันกับจางอู่เฟยที่เป็นตัวละครจาก"กันดั้มวิง" รวมทั้งเป็นทรงผมแบบเดียวกันกับเกียน หลิว (Kien Lieu) ซึ่งเป็นนักสเก็ตบอร์ดผู้สวมหมวกเช่นเดียวกันกับหยุน ผู้ให้เสียงพากย์หยุนคือ โคจิ โทเบะ ในภาคนิวเจเนอเรชั่น และเซคันด์อิมแพ็ค และให้เสียงพากย์โดยเคนทาโร อิโต ในเธิร์ดสไตร์ค นอกจากนี้ หยุนเป็นตัวละครที่ได้ปรากฏตัวใน"ซูเปอร์สตรีทไฟท์เตอร์ IV: อาเขตอิดิชัน"
พี่น้องตระกูลลีซึ่งเป็นหลานของลีนักสู้ผู้สาบสูญ ซึ่งลุงของหยุนเองเคยร่วมศึกเวิลด์ทัวร์นาเมนท์ครั้งแรกมาแล้วครั้งหนึ่ง ไม่มีใครทราบถึงที่อยู่ของเขา แต่เขาก็ได้มอบหมายให้เก็นถ่ายทอดวิชาให้แก่สองพี่น้อง หยุนกับหยางได้เข้าร่วมการแข่งขันเวิลด์วอร์ริเออร์ครั้งที่สามเพื่อแสดงฝีมือของพวกเขาให้ผู้คนได้ประจักษ์ในฝีมือ ในภายหลังพวกเขาได้พบกับกิลล์แล้วได้ทำการต่อสู้กัน กิลล์ได้แสดงความชื่นชมถึงความพยายามของสองพี่น้องคู่นี้ และยังเชื่อมันว่าพวกเขาสามารถเป็นผู้นำสำหรับเมืองของตนได้เป็นอย่างดี สองพี่น้องรู้สึกไม่พอใจกับข้อเสนอดังกล่าว กระทั่งได้ทำการต่อสู้เพื่อหยุดยั้งแผนการอันบ้าคลั่งนี้
แม้ว่าหยุนไม่ได้ปรากฏตัวอย่างเป็นทางการในสตรีทไฟท์เตอร์ซีโร่ 3 แต่เขากับหยางได้ออกเดินทางรอบโลกเพื่อตามหานักแสดงระดับตำนานซึ่งมีชื่อว่าเฟยหลง โดยหวังว่าพวกเขาจะเป็นนักแสดงที่มีชื่อเสียงในบ้านเกิดกับเขาบ้าง พวกเขาได้เดินทางมาพบกับดี เจย์ ผู้ซึ่งอาจทราบถึงข้อมูลเกี่ยวกับเฟยหลง หยุนได้ทำการต่อสู้กับเขาและได้รับชัยชนะ หยุนได้ทราบถึงข่าวลือของเฟยหลงว่าได้ร่วมทำงานกับกลุ่มค้ายาซึ่งมีชื่อว่าชาโดลู แต่ดี เจย์ รู้ว่าเฟยหลงเป็นคนดีและเป็นนักสู้ที่มีอุดมการณ์ ซึ่งไม่มีทางที่จะร่วมมือกับพวกค้ายาเหล่านั้น ในช่วงเวลาไม่นาน ดี เจย์ได้บอกเบาะแสแก่สองพี่น้องที่พอจะสามารถตามตัวเฟยหลงได้ ต่อมาพวกเขาได้พบกับเฟยหลง และได้ต่อสู้กันเพื่อเค้นความจริง ภายหลังจากที่เขาได้ทราบความจริง เฟยหลงได้บอกกับหยุนและหยางว่ามียาเสพติดเล็ดลอดเข้ามา เขาต้องการแฝงตัวเพื่อสืบหาผู้ที่ทำงานให้กับกลุ่มค้ายาเหล่านี้ กระทั่งเขาได้ทราบว่ากลุ่มผู้ค้ายาได้ทำงานภายใต้การบงการของเวก้า สองพี่น้องตระกูลลีจึงตัดสินใจที่จะช่วยเฟยหลงเพื่อปกป้องบ้านเกิดของเขาให้พ้นจากเงื้อมมือของชาโดลู แต่พวกเขาก็ถูกจับกุมพร้อมกับเฟยหลง ต่อมาพวกเขาได้เอาชนะสมาชิกกลุ่มชาโดลูซึ่งมีชื่อว่าเดอะดอลล์ รวมทั้งหยุนพบตัวเวก้าซึ่งกำลังเหยียบย่ำเฟยหลงอยู่ เวก้าได้เสนอให้สองพี่น้องเข้าร่วมเป็นสมุนของเขาและทำงานให้กับชาโดลู แต่พวกเขาก็ปฏิเสธแล้วตัดสินใจสู่กับเวก้าจนได้รับชัยชนะในเวลาต่อมา เฟยหลงได้กล่าวคำขอบคุณต่อพวกเขาและเดินทางกลับ ในขณะที่สองพี่น้องตระกูลลียังคงมีความปรารถนาที่จะเป็นดารานำในภาพยนตร์ซึ่งมีชื่อว่า สตรีทคิง 2: สามมังกรอหังการ์ ซึ่งต่อมาได้ทำลายสถิติบอกซ์ออฟฟิศ และได้มีการจัดฉายทั่วทุกมุมท้องถนนของฮ่องกง
หยุนได้รับการยืนยันแล้วว่าจะมาปรากฏตัวใน"ซูเปอร์สตรีทไฟท์เตอร์ IV: อาเขดอิดิชัน" รวมทั้งในระบบออนไลน์ ซึ่งมีรูปแบบการโจมตีที่รุนแรงและหนักหน่วงดังเช่นทุกภาคที่ผ่านมา
กลุ่มอาการครี-ดูว์-ชา
กลุ่มอาการครี-ดูว์-ชา () เป็นโรคพันธุกรรมชนิดหนึ่งเกิดจากการหลุดหายของส่วนหนึ่งของแขนข้างสั้นของโครโมโซมคู่ที่ 5 การหลุดหายนี้อาจมีขนาดตั้งแต่เล็กมากเกิดกับเฉพาะส่วน 5p15.2 ไปจนถึงการหลุดหายของแขนข้างสั้นทั้งหมด การหลุดหายนี้ส่วนใหญ่เป็นการกลายพันธุ์ที่เกิดขึ้นใหม่ แต่บางส่วนเกิดจากการมีการย้ายที่ของโครโมโซมแบบไม่สมดุลหรือเกิดจากการจัดเรียงตัวใหม่ทำให้มีการหมุนกลับรอบเซนโทรเมียร์ในพ่อหรือแม่ก็ได้
ครี-ดูว์-ชาเป็นนามวลีในภาษาฝรั่งเศส (แปลตามตัวอักษรว่า "เสียงร้องของแมว") ซึ่งมีที่มาจากเสียงร้องของทารกที่มีกลุ่มอาการนี้ซึ่งฟังคล้ายเสียงร้องของแมว โรคนี้พบครั้งแรกโดยเลอเฌิน (Lejeune) และคณะเมื่อปี ค.ศ. 1963 ซึ่งได้ให้คำอธิบายโรคนี้ว่าเป็นกลุ่มอาการที่ประกอบด้วยความผิดปกติแต่กำเนิดหลายอย่าง ภาวะสติปัญญาบกพร่อง ศีรษะเล็ก ใบหน้าผิดปกติ และมีเสียงร้องคล้ายแมว ที่เกิดกับทารกแรกเกิด ซึ่งเกิดจากการหลุดหายของโครโมโซมกลุ่ม B ซึ่งต่อมาภายหลังจึงทราบว่าเป็นการหลุดหายของ 5p
ทูเวิลด์เทรดเซ็นเตอร์
เวิลด์เทรดเซ็นเตอร์ 2 ()หรือทูฮันเดร็ดกรีนวิชสตรีตส่วนหนึ่งของอาคารชุดเวิลด์เทรดเซ็นเตอร์ใหม่บนเกาะแมนฮัตตัน นิวยอร์ก โดยเริ่มก่อสร้างเมื่อวันที่ 1 มิถุนายน พ.ศ. 2553 และมีกำหนดก่อสร้างเสร็จในปี พ.ศ. 2559 โดยก่อสร้างบริเวณที่ที่เคยเป็นที่ตั้งเดิมของอาคารเวิลด์เทรดเซ็นเตอร์
ออโตโซม
ออโตโซม () คือ ชื่อเรียกโครโมโซม(chromosome)หรือกลุ่มของโครโมโซม(chromosome)ที่ควบคุมลักษณะทางพันธุกรรมและลักษณะต่างๆของร่างกาย แต่เป็นโครโมโซมที่ไม่ใช่โครโมโซมเพศ สำหรับในมนุษย์จะมีออโตโซม 22 คู่ และมีโครโมโซมเพศอีก 1 คู่ โดยอาจเป็น XY (เพศชาย) หรือ XX (เพศหญิง)
แฟลชม็อบ
แฟลชม็อบ () คือการรวมตัวของกลุ่มคนในสถานที่หนึ่งอย่างฉับพลัน เพื่อแสดงสิ่งแปลกตาและดูเหมือนไม่มีจุดมุ่งหมายในช่วงระยะเวลาอันสั้น จากนั้นจึงสลายตัว มักจะทำเพื่อจุดประสงค์การบันเทิง การล้อเลียน หรือการแสดงออกทางศิลปะ
แฟลชม็อบเกิดขึ้นโดยการนัดกันผ่านการสื่อสารโทรคมนาคม เครือข่ายสังคม หรือการส่งอีเมลต่อ ๆ กัน
ศัพท์คำนี้เกิดขึ้นเมื่อ พ.ศ. 2546 โดยทั่วไปไม่ได้ใช้กับเหตุการณ์หรือการแสดงที่จัดขึ้นเพื่อจุดประสงค์ทางการเมือง (เช่น การประท้วง) การโฆษณาเชิงพาณิชย์ การจัดฉากโฆษณาที่เกี่ยวข้องกับหน่วยงานประชาสัมพันธ์ หรือผู้เชี่ยวชาญที่ได้รับการว่าจ้าง
กรณีถ้ามีจุดประสงค์ที่ได้วางแผนไว้เพื่อกิจกรรมทางสังคมดังกล่าวจะเรียกว่า สมาร์ตม็อบ (smart mob) แทน
กลุ่มนักโทษให้ร้ายโลกา ยูมาจู
กลุ่มนักโทษให้ร้ายโลกา ยูมาจู () เป็นชื่อกลุ่มตัวละครประเภทกลุ่มองค์กรจากเรื่อง โกเซย์เจอร์ ปรากฏตัวตั้งแต่ตอนที่ 16 จนถึงตอนที่ 32
แลนซ์ ฮอยท์
แลนซ์ ฮอยท์ (Lance Hoyt) เกิดวันที่ 28 กุมภาพันธ์ ค.ศ. 1977 นักมวยปล้ำอาชีพชาวอเมริกัน อดีตสังกัดWWEค่ายECW ในชื่อ แวนซ์ แอร์เชอร์ (Vance Archer) เคยปล้ำให้TNA ในปี2010 ECWได้ถูกเปลี่ยนเป็น[[NXT] ]ทำให้ต้องย้ายมาสังกัด[[สแมคดาวน์]] และร่วมทีมกับ[[เคิร์ต ฮอว์กินส์]] ตั้งชื่อทีม Gatecrasher ต่อมาได้ถูกฮอว์กินส์หักหลังและออกจาก WWE และได้ไปปล้ำที่[[NJPW]]
[[หมวดหมู่:นักมวยปล้ำอาชีพชาวอเมริกัน]]
[[หมวดหมู่:นักมวยปล้ำอาชีพจากรัฐเทกซัส]]
วัดม่อนปู่ยักษ์
วัดม่อนปู่ยักษ์ ตั้งอยู่ในตำบลพระบาท ชุมชนบ้านป่าขาม2 อำเภอเมืองลำปาง เป็นวัดที่มีสถาปัตยกรรมสวยงามแบบพม่า 
จึงเป็นที่นิยมของนักท่องเที่ยวทั้งชาวไทยและต่างประเทศเข้าชมความสวยงามของอุโบสถวัด เป็นวัดที่สร้างจากพระธุดงค์ชาวพม่า ลักษณะที่ตั้งวัดอยู่บนเนินเขา สูงชันขึ้นไปลำบาก จึงเรียกว่า"ม่อน" ตามภาษาพม่า และมีเจ้าอาวาสชาวพม่าที่มีรูปร่างสูงใหญ่กว่าคนธรรมดา ชาวบ้านจึงเรียกว่า "ม่อนปู่ยักษ์"
ต้มเลือดหมู
ต้มเลือดหมู หรือ เกาเหลาเลือดหมู เป็นอาหารไทย ลักษณะคล้ายแกงจืดเครื่องในหมูและยอดผักอ่อนในน้ำซุปกระดูกหมู ทานพร้อมข้าวสวยหรือโจ๊ก นิยมรับประทานเป็นมื้อเช้า
แกงฮังเล
แกงฮังเล หรือ แกงฮินเล เป็นอาหารไทยประเภทแกงรสชาติเค็ม - เปรี้ยว แกงฮังเลมีต้นกำเนิดจากประเทศพม่า โดยคำว่า "ฮิน" ในภาษาพม่า หมายถึง แกง และ "เล" ในภาษาพม่า หมายถึง เนื้อสัตว์ แกงฮังเลได้รับความนิยมจากชาวไทยภาคเหนือและแคว้นสิบสองปันนา ประเทศจีน
วิธีปรุงแกงฮังเลมีสองแบบคือแบบม่านและแบบเชียงแสน โดยแบบม่านได้รับความนิยมมากกว่า แกงฮังเลม่านรสชาติออกเปรี้ยวเค็ม น้ำขลุกขลิก ใส่ขิง น้ำมะขามเปียก กระเทียมดอง ถั่วลิสง น้ำตาลอ้อย แกงฮังเลเชียงแสนเพิ่มถั่วฝักยาว พริก หน่อไม้ดอง งาคั่ว ส่วนประกอบสำคัญจะต้องมีผงแกงฮังเลหรือผงมัสล่าซึ่งเป็นผงเครื่องเทศแบบผสมแบบเดียวกับการัม มาซาลาของอินเดีย น้ำพริกแกงประกอบด้วยพริกแห้ง เกลือ ข่าแก่ ตะไคร้ กระเทียม หอมแดง แกงฮังเลแบบไทใหญ่ น้ำขลุกขลิกและกินกับมะม่วงสะนาบซึ่งเป็นมะม่วงสับ ยำกับกะปิคั่ว กุ้งแห้งป่น และกระเทียมเจียว
เอดิสัน
เอดิสัน () เป็นชื่อบุคคล อาจหมายถึง
รอยัลรัมเบิล (2010)
รอยัลรัมเบิล 2010 เป็น รายการเพย์-เพอร์-วิว ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 31 มกราคม ค.ศ. 2010 ณ ฟิลลิป อรินา ใน แอตแลนตา รัฐจอร์เจีย โดยเป็นรายการครั้งที่ 23 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 5 รายการด้วยกัน
นักมวยปล้ำ 2 คนแรก ที่เข้ามาในแมตช์นี้ คือ ดอล์ฟ ซิกก์เลอร์ และ อีแวน บอร์น
ภาษาออลลารี
ภาษาออลลารี () หรือภาษาอัลลาร์ ภาษาคัทพัส หรือเรียกอย่างง่าย ๆ ว่าภาษาคทพะ (แม้ว่าจะต่างจากภาษากลุ่มคทพะอื่น ๆ) เป็นภาษาในตระกูลภาษาดราวิเดียนที่พูดโดยชาวคทพะที่อยู่ในบริเวณโปตตางีม โกราปุต ในรัฐโอริศา ประเทศอินเดีย
เทพพิทักษ์จอมยุ่ง เนียลโกะ
เทพพิทักษ์จอมยุ่ง เนียลโกะ เป็นนิยายไลท์โนเวล จากประเทศญี่ปุ่น เนื้อเรื่องโดย มันตะ ไอโซระ วาดภาพประกอบโดย โคอิน ตีพิมพ์โดยGAบุงโกะ ปัจจุบันมีการเผยแพร่แล้วทั้งหมด 8 เล่ม ลิขสิทธิ์ในประเทศไทยเป็นของรักพิมพ์ พับลิชชิ่ง เทพพิทักษ์จอมยุ่ง เนียลโกะ เป็นเรื่องที่ได้รางวัล GAบุงโกะไทโช ครั้งที่1 และGAแม็กกาซีนก็ได้เริ่มตีพิมพ์เรื่องนี้ตั้งแต่ฉบับที่2 เนื้อหาของเรื่องนั้นเป็นแนวตลกแบบตลกเจ็บตัว(slapstick)ผสมกับเลิฟคอมมีดี โดยหลักๆแล้วจะล้อเลียนงานประพันธ์ชุดตำนานคธูลู แต่ก็มีผสมส่วนที่ล้อเลียนอนิเมะหรือมังงะอย่างโจโจ้ ล่าข้ามศตวรรษและโทคุซัทสึโดยเฉพาะมาสค์ไรเดอร์เดนโอและมาสค์ไรเดอร์ดีเคดเพื่อให้เป็นเอกลักษณ์มากขึ้น โดยในประเทศไทย ฉบับอนิเมะทั้ง 2 ภาค TIGA เป็นผู้ถือลิขสิทธิ์
มาฮิโระ ยาซากะ นักเรียนธรรมดาได้พบกับสาวน้อยลึกลับซึ่งช่วยเขาจากสัตว์ประหลาดในยามราตรี สาวน้อยคนนั้นอ้างว่าตนคือเนียร์ลาโธเทปและเธอมาเพื่อคุ้มครองมาฮิโระจากเหล่ามนุษย์ต่างดาวที่จ้องเล่นงานเขาอยู่ จึงต้องเข้ามาอาศัยในบ้านของมาฮิโระ อย่างเต็มใจ รวมไปถึงเหล่า คทุกกา และฮัสเทอร์ 
ในผลงานอีกเรื่องของมันตะ ไอโซระ มิยะมะซันจิ โนะ เบลทีนนั้น เนียลโกะกับมาฮิโระมีบทบาทเล็กๆในฐานะผู้ร่วมสนุกในรายการวิทยุ โดยเนียลโกะใช้นามปากกาว่า "ครอว์ลิงเคออส " ส่วนมาฮิโระใช้ว่า "G-838" และโยริโกะก็ปรากฏตัวเป็น "รุ่นพี่โยริโยริ" ที่มหาวิทยาลัย
เรื่องนี้เคยมีอนิเมะแฟลชสั้นๆโดยใช้ชื่อว่า ไฮโยเระ! เนียลอะนิ มีความยาวทั้งหมด 9 ตอน และฉบับความยาว11ตอนสำหรับฉายทางโทรทัศน์ โดยใช้ชื่อว่า ไฮโยรุ! เนียลอะนิ รีเมมเบอร์ มาย เลิฟ(คราฟท์เซนเซย์) ("這いよる! ニャルアニ リメンバー・マイ・ラブ（クラフト先生)") ซึ่งเริ่มฉายในวันที่10 ธันวาคม พ.ศ. 2553 ทางช่อง BS11 โดยตอนจบซึ่งเป็นตอนที่ 12นั้นไม่ได้ฉายทางโทรทัศน์
ในเดือนตุลาคม พ.ศ. 2554 ได้สร้างภาคใหม่อีกครั้งโดยซีเบค โดยครั้งนี้เป็นเนื้อเรื่องเดียวกับภาคไลท์โนเวลและฉายทางโทรทัศน์ตั้งแต่วันที่ 10 เมษายน พ.ศ. 2555 ถึง วันที่ 25 มิถุนายน ของปีเดียวกัน ความยาวทั้งหมด 12 ตอน และในวันที่ 8 เมษายน พ.ศ. 2556 ก็ได้เริ่มฉายภาคใหม่คือ ไฮโยเระ! เนียลโกะซัง Wดราม่าซีดีของเรื่องนี้จัดจำหน่ายโดยHOBiRECORDS ปัจจุบันออกมาแล้วทั้งหมด 4 ตอน
ภาคมังงะของเรื่องนี้เริ่มตีพิมพ์ในนิตยสารมิราเคิลจั๊มป์ ฉบับที่ 3 (พฤษภาคม พ.ศ. 2554) วาดโดยเคย์ อาคาชิกิ และภาคการ์ตูนสี่ช่องชื่อ "ไฮโยเระ! ซูเปอร์เนียลโกะจังไทม์" ซึ่งลงตีพิมพ์ใน FlexComix บลัดตั้งแต่ฉบับเดือนตุลาคม。
อาหารตามสั่ง
อาหารตามสั่ง เป็นอาหารที่ทำตามที่ลูกค้าสั่ง มักเป็นอาหารที่ใช้วัตถุดิบง่าย ๆ การทำที่ไม่ยุ่งยากมาก มีสถานที่ตั้งร้าน ที่อาจเป็นบ้านของตนเองหรือร้านเช่า มีทำเลตั้งอยู่แหล่งชุมชน หรือหมู่บ้านจัดสรร หรืออาจใกล้กับสถานที่ราชการ สำนักงาน มหาวิทยาลัย โรงเรียน ตลาด เป็นต้น
วัตถุดิบของอาหาร ประเภทผักเช่น ผักคะน้า ผักกาดขาว กะหล่ำปลี ข้าวโพดอ่อน แครอท มะเขือเทศ ผักชี ต้นหอม กะเพรา หอมหัวใหญ่ มะนาว มะกรูด โหระพา พริกขี้หนู พริกชี้ฟ้า กระเทียม หอมแดง ส่วนวัตถุดิบประเภทเนื้อสัตว์เช่น เนื้อไก่ เนื้อหมู เนื้อวัว กุ้ง ปลาหมึก ปลา เครื่องปรุงอาหารทั่วไปได้แก่ น้ำมันพืช น้ำมันหอย น้ำปลา ซีอิ๊วขาว ซีอิ๊วดำ น้ำซอส (ถั่วเหลือง) น้ำตาลทราย เกลือป่น พริกไทยป่น ไข่ไก่
เมนูอาหารตามสั่งที่เป็นที่นิยมได้แก่ ผัดกระเพรา ไข่ดาว, ข้าวผัด, ข้าวไข่เจียว, ข้าวหมูกระเทียม, ข้าวราดผัดผัก, ถั่วฝักยาวผัดพริกแกงราดข้าว, ผัดพริกสดราดข้าว, สุกี้, ราดหน้า ผัดซีอิ๊ว
จตุสดมภ์
จตุสดมภ์ (เกิดจากคำบาลี "จตุ" หมายถึง สี่ และสันสกฤต สฺตมฺภ หมายถึง หลัก รวมหมายถึง "หลักสี่") เป็นคำที่สมเด็จพระเจ้าบรมวงศ์เธอกรมพระยาดำรงราชานุภาพใช้เรียกระบบการปกครองส่วนกลางภายในกรุงศรีอยุธยาสมัยอยุธยาตอนต้น โดยมีระบุว่าเป็นแนวคิดที่รับเอามาจากขอม ในขณะที่การปกครองหลังมีการปฏิรูปขึ้นในรัชสมัยสมเด็จพระบรมไตรโลกนาถอันเป็นรูปแบบการปกครองที่ใช้มาจนถึงรัชสมัยพระบาทสมเด็จพระจุลจอมเกล้าเจ้าอยู่หัวนั้น มีลักษณะเป็นแบบ "นายกรัฐมนตรี 2 คน" มากกว่า
จตุสดมภ์แบ่งออกเป็น 4 กรม มีหัวหน้าเรียกว่า ขุน ฐานะเทียบเท่าเสนาบดี แบ่งออกเป็น
ต่อมาสมัยสมเด็จพระบรมไตรโลกนาถ มีการจัดตั้งกรมขึ้นสองกรม ได้แก่ กรมมหาดไทย ซึ่งดูแลกิจการพลเรือน โดยมีสมุหนายกเป็นอัครเสนาบดีดูแล และกรมกลาโหม ซึ่งดูแลกิจการทหาร โดยมีสมุหพระกลาโหมดูแล จตุสดมภ์นั้นให้มาขึ้นกับกรมมหาดไทย แล้วมีการเปลี่ยนชื่อและเพิ่มหน้าที่
นอกจากนี้ ในภายหลังยังเพิ่มกรมให้ขึ้นอยู่กับกรมทั้งสี่นี้ด้วย
กิตติคุณ สัมฤทธิ์พันธ์สุข
กิตติคุณ สัมฤทธิ์พันธุ์สุข (4 ตุลาคม พ.ศ. 2528) ชื่อเล่น จุ๊น เป็นนักแสดงชาวไทย มีผลงานแสดงในมิวสิกวิดีโอ, ละคร และภาพยนตร์
กิตติคุณ สัมฤทธิ์พันธุ์สุข เกิดเมื่อวันที่ 4 ตุลาคม พ.ศ. 2528 ณ โรงพยาบาลบำรุงราษฎร์ กรุงเทพมหานคร เขาเป็นบุตรคนที่สองจากพี่น้องทั้งหมดสี่คน มีพี่ชาย และน้องสาวฝาแฝดสองคน ส่วนตัวเขามีความชอบในการขับและแต่งรถยนต์
กิตติคุณสำเร็จการศึกษาระดับประถมศึกษาและมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ก่อนเข้าศึกษาคณะรัฐศาสตร์ ภาคพิเศษ มหาวิทยาลัยรามคำแหง
กิตติคุณ เข้าสู่วงการบันเทิงตั้งแต่ศึกษาอยู่ระดับชั้นมัธยมศึกษาปีที่ 5 ผ่านทางโมเดลลิ่ง ผลงานชิ้นแรกของเขาคือโฆษณานมเปรี้ยวบีทาเก้น หลังจากนั้นจึงมีผลงานโฆษณา มิวสิกวีดิโอ ละคร และภาพยนตร์ตามลำดับ โดยมีศุภชัย ศรีวิจิตรเป็นผู้จัดการ และเคยเซ็นสัญญาเป็นนักแสดงของค่ายชลลัมพี
ในปี พ.ศ. 2553 กิตติคุณ เป็นนักแสดงคนหนึ่งที่ถูกกล่าวถึงในเรื่องความสัมพันธ์กับแอนนี่ บรู๊ค นักแสดงหญิงคนหนึ่ง จนคลอดบุตรชาย และมีการเรียกร้องให้รัฐภูมิ โตคงทรัพย์ ซึ่งเป็นนักร้องและนักแสดง รับผิดชอบเป็นพ่อเด็ก ซึ่งต่อมาสุรชัย เชษฐ์โชติศักดิ์ ได้เปิดเผยว่า กิตติคุณ ก็เป็นคนหนึ่งที่มีความสัมพันธ์กับแอนนี่ บรู๊คเช่นเดียวกัน จนท้ายที่สุดกิตติคุณจึงลาออกจากการเป็นนักแสดงในช่องสาม เนื่องจากข่าวดังกล่าวสร้างความเสื่อมเสียแก่ครอบครัวและไม่อยากตกเป็นเครื่องมือใคร และเขามีแผนที่จะศึกษาต่อในต่างประเทศ
แต่ในปี พ.ศ. 2555 กิตติคุณ ได้ออกมาปฏิเสธว่าเขาลาออกจากวงการบันเทิง ทั้งยังปฏิเสธที่จะให้สัมภาษณ์เรื่องความสัมพันธ์กับแอนนี่ บรู๊ค
ในช่วงที่เขาไม่มีงานแสดงนั้น เขาทำธุรกิจส่วนตัวโดยร่วมกับพี่ชายเปิดเต็นท์รถ
สแต็ก (กีฬา)
สแต็ก () คือกีฬาประเภทบุคคลหรือทีมชนิดหนึ่ง เกี่ยวข้องกับการเรียงแก้วหรือถ้วยพลาสติกที่ออกแบบมาพิเศษ ตามรูปแบบลำดับเฉพาะ โดยใช้เวลาให้น้อยที่สุด หน่วยงานที่กำหนดกฎกติกาคือสมาคมกีฬาสแต็กโลก (World Sport Stacking Association: WSSA) ผู้เข้าร่วมการแข่งขันสแต็กจะต้องเรียงซ้อนแก้วพลาสติกในลำดับที่กำหนดมาแล้ว ตัดสินแพ้ชนะโดยการจับเวลา ลำดับนั้นมักจะเป็นการเรียงซ้อนในรูปแบบพีระมิดแบบสามใบ หกใบ หรือสิบใบ กีฬานี้ทำให้เกิดประชาคมขนาดใหญ่ในยูทูบ ซึ่งผู้เล่นสแต็กจะอัปโหลดวิดีโอในเวลาที่ทำได้เร็วที่สุดของตนแบ่งปันให้ผู้อื่น
กีฬานี้เดิมเป็นกิจกรรมชนิดหนึ่งในสมาคมเพื่อเด็กหญิงและเด็กชายแห่งอเมริกา (Boys & Girls Clubs of America) ในแคลิฟอร์เนียใต้ และได้รับความสนใจระดับชาติเมื่อ พ.ศ. 2533 ในรายการโทรทัศน์ "เดอะทูไนต์โชว์สตาร์ริงจอห์นนี คาร์สัน" (The Tonight Show starring Johnny Carson) กีฬานี้คิดค้นโดยเวย์น กอดิเนต (Wayne Godinet) ผู้ซึ่งแนะนำรูปแบบแรกสุดของการจัดเรียงและเรียกขานกีฬานี้ว่า "คารังโกคัปสแต็ก" (Karango Cup Stack) ในเวลาไม่นานกอดิเนตก็ได้รวมกลุ่มผู้เล่นในชื่อกลุ่มคัปสแต็ก หลังจากนั้น บ็อบ ฟอกซ์ (Bob Fox) ครูพละศึกษาได้นำกิจกรรมนี้มาพัฒนาให้เป็นกีฬาโดยกำหนดกฎกติกา และก่อตั้งสมาคมกีฬาสแต็กโลกขึ้นมาเพื่อดูแล เขายังก่อตั้งบริษัทสปีดสแต็กส์ (Speed Stacks) ร่วมกับหุ้นส่วน แลร์รี โกเออส์ (Larry Goers) เพื่อผลิตผลิตภัณฑ์กรรมสิทธิ์ที่เกี่ยวกับกีฬาสแต็ก รวมทั้งระบบจับเวลาที่จดสิทธิบัตรแล้วเรียกว่า สแต็กแมต (StackMat) ซึ่งนำไปใช้ในการแข่งขันปั่นลูกบาศก์ (speedcubing) ด้วย
การแข่งขันครั้งแรก ๆ ของกิจกรรมนี้จัดขึ้นเมื่อ พ.ศ. 2541 ที่โอเชียนไซด์ รัฐแคลิฟอร์เนีย และเดนเวอร์ รัฐโคโลราโด ปัจจุบันสมาคมกีฬาสแต็กโลกเป็นผู้จัดการการแข่งขันระดับโลกทั้งหมด ซึ่งครั้งแรกแนะนำโดยบ็อบ ฟอกซ์ เมื่อ พ.ศ. 2547 สมาคมเปลี่ยนชื่อกีฬานี้จาก cup stacking เป็น sport stacking ซึ่งอธิบายถึงความพยายามกำหนดให้เป็น "กีฬาแข่งขันชนิดหนึ่ง"
สมาคมกีฬาสแต็คประเทศไทย เป็นผู้เดียวที่ได้รับสิทธิในการจัดการแข่งขันกีฬาสแต็กในประเทศไทย ก่อตั้งขึ้นเมื่อ พ.ศ. 2551 โดยจดทะเบียนภายใต้การกีฬาแห่งประเทศไทย สมาคมนี้เป็นผู้จัดหาคัดเลือกตัวแทนของประเทศไทยเพื่อไปแข่งขันในระดับโลกต่อไปและเป็นกีฬาที่หลายประเทศชื่นชอบมาก
รูปแบบการแข่งขันกีฬาสแต็ก
โรงเรียนโกสุมวิทยาสรรค์
โรงเรียนโกสุมวิทยาสรรค์ เป็นโรงเรียนประจำ อำเภอโกสุมพิสัย จังหวัดมหาสารคาม ระดับมัธยมศึกษารูปแบบสหศึกษา ปัจจุบันจัดอยู่ในประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามหาสารคาม เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ
เมื่อวันที่ 30 เมษายน พ.ศ. 2514 โรงเรียนโกสุมวิทยาสรรค์ ได้รับการจัดตั้งขึ้นตามคำสั่งของกระทรวงศึกษาธิการ เป็นโรงเรียนประเภทสหศึกษา รับนักเรียนทั้งชายและหญิง เข้าเรียนในระดับมัธยมศึกษาตอนต้น ม.1-3 โดยปีแรกได้เปิดรับนักเรียนเข้าเรียนชั้น ม.ศ.1 จำนวน 2 ห้องเรียน จำนวนนักเรียน 90 คน
ในปีแรกที่เริ่มก่อตั้งยังไม่ได้รับงบประมาณสร้างอาคารเรียน คงอาศัยเรียนที่โรงเรียนโกสุมพิสัย ซึ่งเป็นโรงเรียนระดับประถมศึกษาตอนปลาย ป.5-7 และได้อาศัยครู อาจารย์ของโรงเรียนโกสุมพิสัยช่วยเหลือด้วย ผู้บริหารคนแรก คือนายประยงค์ ไชยวงษา
ปัจจุบันโรงเรียนโกสุมวิทยาสรรค์ ได้เปิดทำการเรียนการสอนระดับชั้นมัธยมศึกษาตอนต้นและชั้นมัธยมศึกษาตอนปลาย แบบสหศึกษา หลักสูตรการศึกษาขึ้นพื้นฐาน พุทธศักราช 2544 แผนชั้นเรียน 11-11-11/9-8-8รวม 58 ห้องเรียน สังกัดสำนักงานเขตพื้นที่การศึกษามหาสารคาม เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนโกสุมวิทยาสรรค์ ตั้งอยู่ติดกับถนนสุขาภิบาลทางทิศเหนือและถนนศรีโกสุมทางทิศตะวันออก ประกอบด้วยอาคารเรียนถาวร 4 หลัง โรงอาหาร หอประชุม อาคารคหกรรม สนามฟุตบอลและสนามบาสเกตบอล
เอเดรียแอร์เวย์
เอเดรียแอร์เวย์ () เป็นสายการบินแห่งชาติของประเทศสโลวีเนีย มีฐานบินอยู่ที่ท่าอากาศยานลูบลิยานา ให้บริการเที่ยวบินประจำในเส้นทางยุโรปและยุโรปกลางทั้งสิ้น 28 จุดหมายปลายทาง และเที่ยวบินเช่าเหมาลำ เอเดรียแอร์เวย์เข้าร่วมเป็นหนึ่งในสมาชิกพันธมิตรสายการบินสตาร์อัลไลแอนซ์ ในปี พ.ศ. 2547
คุลศัน กุมาร
คุลศัน กุมาร () เกิดเมื่อวันที่ 5 พฤษภาคม พ.ศ. 2499 เป็นนักธุรกิจชื่อดังของอินเดียในอดีต เขาถูกคู่แข่งในการผลิตเทปเพลงลอบสังหารที่มุมไบ นอกเทวสถานของศาสนาฮินดู เมื่อวันที่ 12 สิงหาคม พ.ศ. 2540
กลุ่มคนวันเสาร์ไม่เอาเผด็จการ
กลุ่มคนวันเสาร์ ไม่เอาเผด็จการ เป็นกลุ่มทางการเมืองของเว็บบอร์ดราชดำเนิน เว็บไซต์พันทิป ประกอบด้วยผู้สนับสนุน พ.ต.ท.ดร.ทักษิณ ชินวัตร และกลุ่มผู้ต่อต้านรัฐประหารในประเทศไทย พ.ศ. 2549 กลุ่มคนวันเสาร์ ไม่เอาเผด็จการได้จัดการชุมนุมครั้งแรกเมื่อวันที่ 1 พฤศจิกายน 2549
กลุ่มคนวันเสาร์ ไม่เอาเผด็จการ เป็นการต่อยอดกลุ่มการเมืองจากเว็บบอร์ดราชดำเนิน พันทิป จากการรวบรวมกลุ่ม "คนรักทักษิณ" มาเป็น "คนผ่านฟ้า" แตกตัวมาเป็นกลุ่มวายุภักษ์ ในห้วงเวลาที่มี "ม็อบคาราวานคนจน" ที่จตุจักร สมาชิกเริ่มแรกมีประมาณ 1,200 คน ตอนเริ่มเปิดตัวกลุ่ม คนวันเสาร์ไม่เอาเผด็จการ ช่วงแรกมี "ชนาพัทธ์ ณ นคร" เป็นหัวหอก แต่ต่อมาได้เปลี่ยนเป็น สุชาติ นาคบางไทร เป็นแกนนำ
คนวันเสาร์ ไม่เอาเผด็จการ ได้ชื่อมาจากกลุ่มคนที่ไปรวมตัวต้านรัฐประหารที่สนามหลวง ซึ่งเป็นคนชั้นกลางในกรุงเทพมหานคร ได้นัดหมายเจอกันทุกวันเสาร์
ในช่วงแรกแกนนำก็ต้องหาชื่อแฝงไปก่อน จะสมศักดิ์ สมชาย สมหญิง หรือสุชาติก็ว่ากันไป และเนื่องจากเป็นภาคพลเมืองของแท้ไร้การจัดตั้งใด ๆ ก็เปรียบเสมือนการต่อสู้ของชาว"บางระจัน" เพียงแต่บางระจันยุคนี้มันเป็นยุค"ไซออน"แล้ว ก็เลยกลายเป็นรหัสวงในว่า"บางไซ" พอนักข่าวมาถามแกนนำที่ถือโทรโข่งบนเวทีว่าชื่อแซ่อะไรไม่เคยเห็นหน้ามาก่อน เขาตอบไปว่า"ผมชื่อ สุชาติ ณ บางไซ" นักข่าวเลยส่งเข้าไปที่โรงพิมพ์เป็น สุชาติ นาคบางไทร
เมื่อวันที่ 30 พฤษภาคม 2550 กลุ่มคนวันเสาร์ไม่เอาเผด็จการ เปิดให้ประชาชนเข้ารับจตุคามรามเทพ รุ่นปราบกบฏ องค์ละ 1 บาท ที่ท้องสนามหลวงหลังจากขบวนรถขนส่งจตุคามฯ ได้เดินทางมาถึงที่ท้องสนามหลวง ได้เกิดเหตุชุลมุลเล็กน้อยทำให้แกนนำต้องย้ายจุดแจกจตุคาม จากจุดกึ่งกลางของสนามหลวง มาเป็นฝั่งด้านทิศใต้ติดกับวัดพระแก้ว โดยเปิดให้รับจำนวน 3 จุด และให้สิทธิ์กับผู้ที่สั่งจองก่อน โดยขั้นตอนในการรับจตุคาม ได้ให้ประชาชนโชว์บัตรประชาชนและจ่ายเงินองค์ละ 1 บาท นอกจากนี้ยังได้มีการแจกสมุดปกม่วง
เรือลาดตระเวน
เรือลาดตระเวน (อังกฤษ : Cruiser) เป็นประเภทของเรือรบประเภทหนึ่งที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน เรือลาดตระเวนมีวัตุถุประสงค์หลักในการปฏิบัติการโจมตีและป้องกันภารกิจทางทะเลได้อย่างอิสระ มีความคล่องตัวสูง สามารถต่อตีเป้าหมายได้หลากหลายประเภท เช่น เรือดำน้ำ อากาศยาน และเรือรบผิวน้ำประเภทอื่นๆ เรือลาดตระเวนเริ่มมีบทบาทสำคัญในช่วงปลายคริสต์ศตวรรษที่ 19 จนกระทั่งสงครามเย็นสงบลง
ในอดีตนั้นเรือลาดตระเวนมิได้จัดเป็นหนึ่งในประเภทของเรือรบ หากแต่เป็นเรือฟริเกตที่ได้รับมอบหมายภารกิจในการลาดตระเวนอย่างอิสระออกจากกองเรือขนาดใหญ่ จึงจำต้องมีส่วนในการเข้าโจมตีเรือสินค้าของศัตรู จนกระทั่งในปลายคริสต์ศตวรรษที่ 19 คำว่า "เรือลาดตระเวน" กลายเป็นรูปแบบของเรือรบประเภทหนึ่งซึ่งออกแบบมาเพื่อภารกิจลาดตระเวนโดยเฉพาะ และจากปลายทศวรรษ 1890 ถึงทศวรรษที่ 1950 เรือลาดตระเวนจะหมายถึงเรือที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน
ในช่วงปลายคริสต์ศตวรรษที่ 20 ภายหลังได้มีการปลดประจำการเรือประจัญบานจนหมดสิ้นแล้วนั้น ทำให้เรือลาดตระเวนกลายเป็นเรือที่มีขนาดใหญ่ที่สุดและมีประสิทธิภาพที่สุดในการปฏิบัติการรบผิวน้ำ อย่างไรก็ตามก็ได้มีการพัฒนาให้เรือลาดตระเวนมีความสามารถในการป้องกันกองเรือจากภัยคุกคามทางอากาศ ในต้นคริสต์ศตวรรษที่ 21 ประเภทของเรือลาดตระเวนกลายเป็นเรือรบผิวน้ำที่มีขนาดระวางขับน้ำมากที่สุดในกองทัพเรือ (ไม่นับเรือบรรทุกเครื่องบินและเรือช่วยรบอื่นๆ)
อย่างไรก็ตามยังมีเรือพิฆาตติดอาวุธนำวิถีชั้นอาเลห์เบิร์ก ของสหรัฐอเมริกา และชั้นคองโง ของญี่ปุ่น ที่มีขนาดใหญ่ระดับเดียวกับเรือลาดตระเวน แต่ก็ไม่อาจใช้คำว่าเรือลาดตระเวนได้ เนื่องด้วยเหตุผลทางการเมือง
กองทัพเรือที่มีเรือลาดตระเวนประจำการ ได้แก่ สหรัฐอเมริกา รัสเซีย ฝรั่งเศส อิตาลี และเปรู ต่อมาในปี ค.ศ. 2006 กองทัพเรืออิตาลีได้ปลดประจำการเรือชั้นวิตตอริโอ เวเนโต และในปี ค.ศ. 2010 กองทัพเรือฝรั่งเศสได้ปลดประจำการเรือลาดตระเวนชั้นโยนออฟอาร์ค (R97) ทำให้ในปัจจุบัน มีเรือลาดตระเวนประจำการอยู่ในกองทัพเรือเพียง 3 ชาติ คือ สหรัฐอเมริกา รัสเซีย และเปรู